Tanjug 6. avgusta 2021. 08:52\nNJUJORK – Virdžin Galaktik je ponovo počeo prodaju karata za let u svemir posle mnogo godina, nudeći onima koji to sebi mogu da priušte priliku da rezervišu mesto u podorbitalnoj vasionskoj raketi za 450.000 dolara.\nVirdžin Galaktik će ponuditi tri vrste karata – rezervaciju jednog mesta po ceni od 450.000 dolara, rezervaciju više mesta za porodicu i prijatelje i mogućnost otkupa svih šest mesta na letu za „skromnu premiju“, rekao je izvršni direktor Majkl Kolglazijer investitorima na video konferenciji o poslovnim rezultaima.\nRezervacija sedišta za „istraživanje mikrogravitacije i profesionalnu obuku astronauta“ koštaće 600.000 dolara, dodao je on.\nKarte će prvo biti ponuđene onima koji su odranije na listi zainteresovanih, ili ljudima koji su se, polaganjem depozita od 1.000 dolara, poslednjih meseci pridružili takozvanoj „Zajednici ljubitelja svemira“.\nKompanija je ranije najavila nagradnu igru u kojoj će izvlačiti dobitnike za dva mesta u raketi među ljudima koji doniraju sredstva neprofitnoj organizaciji „Svemir za čovečanstvo“ čija je misija da podrži „demokratizaciju kosmosa“. Kompanija je otkrila na jučerašnjem video događaju da je donacije uplatilo više od 125.000 ljudi iz 190 zemalja.


Nevladinim organizacijama u Prijepolju pre raspisivanja konkursa date smernice za kvalitetnije projekte - PPmedia\nPosted on\t27 фебруара, 2022 9:39 am by adminpp033\nPrijepolje – Opština Prijepolje za finansiranje nevladinih organizacija, ove godine, u svom bubdžetu predvidela je 7,5 miliona dinara, dok je za verske zajednice namenjeno 2 miliona dinara.\nFoto: Opština Prijepolje\nProteklih godina, prilikom pravdanja novca kod organizacija civilnog društva, uočene su brojne nepravilnosti, a kako se to ne bi ponovilo ove godine, pre raspisivanja konkursa uprličen je sastanak sa nevladinim sektorom i verskim zajednicama, gde su jasno date smernice i saveti radi uspešne realizacije projekata.\n– Sastanak se organizovao u cilju davanja smernica, saveta i podrške udruženjima, kako se uočene nepravilnosti i slabosti u dosadašnjoj saradnji ne bi ponavljale, radi uspešne realizacije programa od javnog interesa. Svim učesnicima radionice je podeljen radni materijal, kao i materijal za pitanja upućena organizatorima sastanka, na koja će se odgovoriti blagovremeno – kaže načelnik Opštinske uprave Miodrag Ćubić.\nPored načelnika Opštinske uprave, sastanku su prisustvovali predsednik opštine Vladimir Babić, član Opštinskog veća zadužen za saradnju sa crkvama i verskim zajednicama Zoran Petrić, interni revizor Alma Aljimi, predstavnica Komisije za sprovođenje konkursa Selma Serdarević i predstavnica Komisije za kontrolu trošenja sredstava budzeta dodeljenih udruženjima Snežana Kijanović.\nОзнаке: konkurs NVO, Miodrag Ćubić, NVO Prijepolje, vesti prijepolje, Vladimir Babić


АМЕРИЧКЕ ТРУПЕ УЗНЕМИРЕНЕ: Шта је то из Русије слетело у Сирију?\nNa satelitskim fotografijama može se videti strateški bombarder Tu-160, koji bi trebalo da se koristi za pokretanje napada na teroriste u Idlibu i Alepu.\n„Satelitski snimci snimljeni 14. februara pokazuju da su se izveštaji o dolasku ruskih strateških bombardera Tu-160 u vazdušnu bazu Hmejmim u Siriji možda pokazali tačnim. Dva se mogu videti na pisti“, kažu lokalni izvori.\nNa fotografijama se zaista mogu videti siluete dve ogromne letelice, a s obzirom na činjenicu da su slike datirane na 14. februar, logično je pretpostaviti da su ranije informacije o prebacivanje ruskih strateških bombardera u Siriju tačne.\nIpak, stručnjaci ovu informaciju nazivaju lažnom, napominjući da se, očigledno, ne radi o strateškim bombarderima Tu-160, već o vojnom transportnom avionu An-124 koji je dostavljao municiju i oružje u Siriju.\n„Kvalitet satelitskih snimaka ne omogućava nam da nedvosmisleno zaključimo da su u pitanju bombarderi. To bi takođe mogao da bude i vojni transportni avion. Međutim, ranije je stvarno najavljivano da baza Hmeimim treba da se opremi za primanje strateških bombardera, pa je nemoguće u potpunosti odbaciti te podatke“, napominje stručnjak.\nTreba napomenuti da predstavnici ruskog Ministarstva odbrane ne komentarišu podatke o mogućem prebacivanju Tu-160 u Siriju.\nUSA lupeta,imaju dovoljno dobre satelitske snimke da mogu iz svemira čitati novine na zemlji,a ne samo prepoznati avion!Znaju,a lupetaju po nekom svom scenariju!\nAli se mora znati, citati te novine\nAmisi su upotrebili snimak od pre 40 godina , samo foliraju !!!\nTu-160 je suviše skup i dragocen da bi se rizikovalo sa njegovim uništavanjem na aerodromu u Siriji. Sem toga iz baza u Rusiji odakle poleću mogu da lansiraju krstareće raete sa bezbedne udaljenosti.


PSŽ kupuje u Lionu! - Sportske.net\nPSŽ kupuje u Lionu!\nŠampion Francuske već neko vreme radi na pojačavanju tima za narednu sezonu, a novo ime na njihovoj listi želja uzrmaće celu fudbalsku javnost u Francuskoj.\nLiga 1 - Osam 'Svetaca' u idealnom timu sezone!Tresu se Apenini - Ibrahimović ''namignuo'' budućem klubu!Bilo je i očekivano - Ibra igrač godine u FrancuskojLion razbio Monako i preuzeo drugo mesto, Nica i dalje u igri za LŠ!Lion razbio Monako i preuzeo drugo mesto, Nica i dalje u igri za LŠ!\nOlimpik Lion, je nakon deklaisranja jednog od glavnih konkurenata za mesto koje naredne godine vodi u Ligu šampionu, ekipe Monaka, prethondog vikenda, obezbedio odlazak u najkvalitetnije fudbalsko klupsko takmičenje u Evropi, a samo bod su od toga da izbegnu i kvalifikacije i da se kao drugoplasirani direktno izbore za grupnu fazu najjačeg takmičenja pod okriljem UEFA.\nSezona je loše počela po ekipu sa "Žerlana", nizali su razočaravajuće rezultate, a veliki peh im se dogodio kada se ozbiljno povredio jedan od najboljih igrača tima, Nabil Fekir.\nU poslednje vreme ipak, Lion je zaista nezaustavljiv, a u poslednjih deset mečeva nisu zabeležili nijedan poraz, a i remizirali su samo dva puta, što dovodi do zaključka da su u poslednjih deset kola francuske Lige 1, trijumfovali u čak 8 navrata!\nJedan od najzaslužnijih za nagli skok forme francuskog tima, definitivno je i krilni fudbaler alžirskog porekla Rašid Gezal.\nOn je na 29 nastupa u najkvalitetnijoj ligi Francuske ove sezone zabeležio osam golova i isto toliko asistencija, a u poslednjih deset mečeva je postigao šest od tih osam golova i tome je dodao polovinu ukupnog broja asistencija iz ove sezone.\nSjajan učinak, preporučio je ovog fudbalera mnogim klubovima širom Evrope, a sada se kao glavni konkurent za njegov potpis javlja moćni šampion Francuske Pari Sen Žermen.\nNaime, Gezal ima ugovor sa ekipom iz Liona do kraja naredne sezone, i nedeljnu platu od 20 hiljada evra. U klubu već neko vreme intenzivno rade na obnavljanju ugovora sa fudbalerom, ali još uvek ne mogu da pronađu zajednički jezik. Problem je u tome što Alžirac traži čak deset puta veću platu!\nU upravi tima sa "Žerlan" nisu spremni toliko da mu ponude, pa u taboru "Svetaca" veruju da to mogu da iskoriste i mladog ofanzivca dovedu u svoje redove. Bogati Parižani nemaju problem da mu ponude traženu količinu novca na nedeljnom nivou, pa bi u slučaju da ne potpiše novi ugovor sa Lionom upravo "Park prinčeva" trebalo da bude nova destinacija mladog krilnog fudbalera.\nIpak, da to ne bude tek tako postarali su se Liverpul, Arsenal, Kristal Palas i Vest Hem, koji takođe prate dešavanja u vezi ovog fudbalera.\nIgrač je na kraju, ipak izrazio želju da ostane tu gde jeste i naredne sezone, kako će se Olimpik Lion evidentno okušati u Ligi šampiona sledeće godine. U klubu se nadaju da bi prodajom nekih drugih fudbalera obezbedili sredstva, uz pomoću kojih bi mogli da ispune tražene uslove Rašida Gezala i ponude mu novi, zadovoljavajući ugovor, koji bi ga na "Žerlanu" zadržao nešto duže.\nU kvalitete ovog fudbalera, uverite se u videu koji se nalazi u prilogu.


Завод за заштиту природе Србије - Dodeljene nagrade „Turistički cvet za 2017. godinu“\nDodeljene nagrade „Turistički cvet za 2017. godinu“\nNa Svetski dan turizma, 27. septembra 2017. godine, Turistička organizacija Srbije tradicionalno je dodelila nagrade „Turistički cvet 2017“, najveće nacionalno priznanje za doprinos razvoju, unapređenju i promociji turizma Srbije. Dodela nagrada je ove godine održana na Belom dvoru.\nNa svečanoj ceremoniji dodela nagrada, učesnicima su se obratili nj.k.v prestolonaslednik Srbije Aleksandar Karađorđević, potpredsednik Vlade Srbije i ministar trgovine, turizma i telekomunikacija Rasim Ljajić, novinari i saradnici svetskih medija uticajnih na oblast turizma kao što su Lonly Planet i Discovery. Nagrade je dodelila v.d. direktor Turističke organizacije Srbije Marija Labović.\nDobitnici „Turističkog cveta 2017“ su: Organizacija za turizam i kulturu Sokobanja, u kategoriji Turistička organizacija; manifestacija „Dani ludaje“ u Kikindi, u kategoriji Turistička manifestacija; kompanija „Sabra Travel“ iz Beograda, u kategoriji Receptivna turistička agencija. Turistički cvet u kategoriji Ugostiteljski objekat za smeštaj, dobili su Hotel „Falkenštajner“ iz Beograda u potkategoriji hotel i Etno selo Vrhpolje kod Ljubovije, u potkategoriji ostali objekti. Aerodrom „Nikola Tesla“ je dobio nagradu u kategoriji Organizacija za doprinos unapređenju turizma i podizanju kvaliteta turističkih usluga. Novinarka „Večernjih novosti“ Aleksandra Mikata, dobila je priznanje u kategoriji za Doprinos unapređenju turizma i podizanju kvaliteta turističkih usluga. Specijalna nagrada za promociju Srbije kao atraktivne destinacije, pripala je kineskoj književnici Ćen Danyan, čiji su tekstovi o Srbiji doveli veliki broj turista u našu zemlju.\nU celom svetu, 27. septembra se proslavlja „Svetski dan turizma”. Na trećoj sednici Svetske turističke organizacije (UNWTO) u Toremolinosu, u Španiji 1979. godine, odlučeno je da se svake godine obeleži dan kada je 1970. godine donet Statut UNWTO, a ovaj dan je odabran i kao zvaničan završetak turističke sezone na severnoj hemisferi i početak turističke sezone na južnoj Zemljinoj polulopti. Osnovna ideja obeležavanja ovog dana je da se ukaže na značaj turizma kao privrednog, kulturnog i sociološkog fenomena, kao i jedinstvenog načina upoznavanja različitih kultura, direktnim kontaktom. Prema podacima kojima Svetska turistička organizacija raspolaže, broj turista u svetu koji godišnje prelaze međunarodne granice dostigao je 1,2 milijardi.


Smanjiti diskriminaciju u Crnoj Gori kroz podizanje nivoa svijesti o ljudskim pravima | EUME\nNaslovnica Press info Press IPA Smanjiti diskriminaciju u Crnoj Gori kroz podizanje nivoa svijesti o ljudskim pravima\nSmanjiti diskriminaciju u Crnoj Gori kroz podizanje nivoa svijesti o ljudskim pravima\nPrvi sastanak Nadzornog odbora Programa podrške antidiskriminacionim i politikama rodne ravnopravnosti održan je danas u prostorijama Ministarstva za ljudska i manjinska prava.\nNovi projekat podrške nastao je kao potreba da se nastavi sa aktivnostima koje su započele projektom IPA 2010.\nPrograma rodne ravnopravnosti. Evaluacija prethodnog projekta ukazala je da su postignuti zaista dobri i mjerljivi rezultati u tri oblasti: politička participacija žena, ekonomsko snaženje žena i borba protiv nasilja nad ženama i nasilja u porodici.\nNovi projekat biće doprinos boljoj implementaciji zakonodavnog okvira koji uređuje ovu oblast, ali i daljem unapređenju međuinstitucionalne saradnje i jačanju administrativnih kapaciteta. U osnovi projekta je pet komponenti odnosno oblasti djelovanja, koje se odnose na: antidiskriminaciju, dalje unapređenje kapaciteta, nasilje nad ženama i nasilje u porodici , političko učešće i podršku ekonomskom snaženju žena.\nAntidiskriminacione i politike rodne ravnopravnosti biće implementirane i kroz druge programe podrške od strane Evropske komisije.\nPosebni ciljevi ovog projekta najprije su smanjenje stepena diskriminacije u Crnoj Gori kroz podizanje nivoa svijesti opšte javnosti o ljudskim pravima marginalizovanih grupa, ali i podizanju stepena informisanosti među diskriminisania o njihovim pravima i instrumentima za zaštitu u skladu sa novim zakonima.\nShodno tome, projektom je obuhvaćeno i podizanje razumijevanja, znanja i posvećenosti državnih službenika/ca, policije, predstavnika/ca pravosuđa i političara/ki da postupaju u skladu sa međunarodnim standardima EU koji se tiču oblasti zaštite i unapređenja ljudskih prava. To će se reflektovati dalje na djelotvorniji multidisciplinarni i unutarinstitucionalni odgovor na diskriminaciju kroz jačanje mehanizama saradnje između institucija zaduženih za anti-diskriminaciju, ali i doprinijeti izgradnji kapaciteta resornog Ministarstva u cilju uspostavljanja koordinacije aktivnosti vezanih za antidiskriminaciju i rodnu ravnopravnost sa drugim relevantnim nacionalnim i lokalnim institucijama.\nProjektne aktivnosti odnosiće se i na osnaživanje ciljnih grupa( Romi, LGBT, lica sa invaliditetom) na lokalnom nivou da učestvuju u političkom i ekonomskom odlučivanju, ali i jačanju kapaciteta nevladinog sektora u cilju većeg uticaja na antidiskriminacione politike kroz praćenje zasnovano na dokazima.\nProjekat uključuje i aktivnosti na eliminacijištetnih praksi, poput nejednakih mogućnosti za žene u sferi zapošljavanja, odlučivanja i političkog učešća, kao i nasilja u porodici.\nProjekat „Podrška antidiskriminacionim i politikama rodne ravnopravnosti” usklađen je sa nizom strateških dokumenata, tekućih inicijativa i nacionalnih prioriteta.\nNjegov opšti cilj svakako da je postizanje usklađenosti sa međunarodnim standardima ljudskih prava i zahtjevima EU u oblasti poglavlja 23.\nKrajnji korisnici projekta jesu marginalizovane grupe i institucije odgovorne za implementaciju antidiskriminacionih politika, ali u širem smislu, obzirom da je projekat usmjeren na problem negativnog stave 39% građana prema ovim grupama, cijela populacija Crne Gore smatra se korisnikom projekta.


Candy CDP2DS62XT mašina za pranje sudova cena, cene Srbija, prodaja Beograd Novi Sad Niš\nCandy CDP2DS62XT mašina za pranje sudova cene\nCandy CDP 2DS62XT Energetski razred A++... specifikacija\ncena od 42.550,00 din\ncena od 43.230,00 din\nEPonuda nije internet prodavnica već Vam omogućava da brzo i lako nađete Candy CDP2DS62XT mašina za pranje sudova po najjeftinijoj ceni. Naš cilj je da kupci budu što bolje informisani o ponudi Candy mašina za pranje sudova CDP2DS62XT na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Candy Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CDP2DS62XT mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Candy CDP2DS62XT mašina za pranje sudova. Pre kupovine, podatke za Candy mašina za pranje sudova CDP2DS62XT proverite na sajtu PROIZVOĐAČA.\ncena od 37.914,00 din\ncena od 36.136,00 din\ncena od 51.547,00 din


🚗 Braganca najam automobila od 9444 RSD / 80 EUR nedeljno\nIzaberite lokaciju / Unesite prvo slovo Braganca Centar\nJeftini Auto Iznajmljivanje Braganca\nNajbolji način da se otkrije Braganca je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Braganca. Rentalcargroup.com radi sa brojnim Rent a car kompanija u Braganca.\nNema naknade kreditnih kartica i bez ikakve naknade za iznajmljivanje automobila u Braganca\nRent a car kompanija u Braganca\nPogledajte ispod zadnjih 5 pregleda kupaca. Naši klijenti ocijenio Braganca Najam vozila sa prosekom od 0.00 na osnovu 0 ocene.


17.03.2021 u 16:00\nMedvedev u poteri za Đokovićem\nOd juče je Danil Medvedev i zvanično drugi reket sveta. Znalo se to i pre njegove pobede u Marselju, a sada je dvostruka proslava uveličala uspeh od posebnog značenja u „zlatnom dobu” profesionalnog tenisa, u kojem je čak i pozicija broj dva bila nedostižna za bilo koga ko se ne zove Novak Đoković, Rodžer Federer, Rafael Nadal ili Endi Mari. Od 25. jula 2005. godine, kada je sa te pozicije sišao Lejton Hjuit, ova četvorica asova do juče nisu dozvoljavala pristup ni drugom, a kamoli prvom mestu. U periodu 2008–2012, zauzimali su pet godina neprekidno sva četiri vodeća mesta i to je bio glavni povod da se ustoliči naziv „velika četvorka”, iako je učešće četvrtog člana u njoj vremenom postajalo sve manje realno. Gledano iz današnje perspektive, ime „velika četvorka” i mesto Endija Marija u njoj\nNajbolji teniser sveta Novak Đoković započeo je danas 310. nedelju na prvom mestu ATP liste čime je izjednačio rekord Švajcarca Rodžera Federera po broju sedmica provedenih u vrhu svetskog tenisa. Đoković se prvi put na prvo mesto ATP liste popeo 4. jula 2011. sa 24 godine i 43 dana i tada je na vrhu proveo 122 sedmice što je njegov najduži niz kao broj 1. Rekord po broju uzastopnih nedelja na vrhu i dalje drži Federer – 237. Iza Đokovića i Federera na večnoj listi nalaze se Pit Sampras (286 nedelja na prvom mestu), Ivan Lendl (270) i Džimi Konors (268). Kao broj 1, Đoković je upisao 387 pobeda i 53 poraza, uključujući 117 pobeda i 30 poraza protiv igrača iz prvih 10, dok u finalima ima učinak 39-13. Pre dve nedelje, Đoković je osvojio trofej na Australijan openu, svoj 18.\n21.12.2020 u 11:09\nĐoković počeo 300. sedmicu na vrhu ATP liste\nLONDON – Najbolji teniser sveta Novak Đoković započeo je danas 300. sedmicu na čelu ATP liste. Srbin je tek drugi teniser u istoriji koji je došao do ove brojke i dostignuća, a pre njega to je ostvario samo Švajcarac Rodžer Federer. Federer je na vrhu ATP karavana bio 310 sedmica, a srpski teniser taj rekord može da obori 8. marta 2021. godine. Đoković je šesti put u karijeri godinu završio na prvom mestu liste, a u odnosu na drugoplasiranog Španca Rafaela Nadala ima 2.180 bodova više, preneo je Tanjug.\nNajbolji teniser sveta Novak Đoković započeo je 288. nedelju na vrhu ATP liste i tako se još približio rekorderu Rodžeru Federeru, koji ima 310. Đoković ima 11.260 bodova, a iza njega slede Rafael Nadal (9.850) i Dominik Tim (9.125). Iza njih slede Federer (6.630), Danil Medvedev (5.890) i Stefanos Cicipas (5.385). Prvih 10 kompletiraju Aleksandar Zverev (4.650), Mateo Beretini (3.030), Gael Monfis (2.860) i Roberto Bautista-Agut (2.665), preneo je Tanjug. Kada su u pitanju ostali srpski igrači, Dušan Lajović ostao je 24. teniser sveta, dok su Filip Krajinović (29), Miomir Kecmanović (41) i Laslo Đere (73) nazadovali za jednu poziciju. Po jednu poziciju niže nego prošle nedelje su i Nikola Milojević (144), Danilo Petrović (160) i Viktor Troicki (192).\n14.09.2020 u 12:13\nLONDON – Srpski teniser Novak Đoković i dalje je vodeći na najnovijoj ATP listi, na čijem čelu je započeo 286. nedelju. Najbolji teniser sveta po broju nedelja na prvom mestu ATP liste izjednačio se sa Pitom Samprasom i ispred njega je samo Švajcarac Rodžer Ferderer, koji je na čelu liste bio 310 sedmica. Đoković i dalje ima 1.010 bodova više od drugoplasiranog Španca Rafaela Nadala (9.850), na trećoj poziciji je Dominik Tim iz Austrije, koji je osvajanjem titule na Ju-Es openu ukupno sakupio 9.125 bodova, četvrti je Švajcarac Rodžer Federer, kog sledi Rus Danil Medvedev... Jedina promena u Top 10 jeste napredak španskog tenisera Roberta Bautiste Aguta za jednu poziciju, koji je na 11. mesto potisnuo Davida Gofana iz Belgije, prenosi Tanjug. Od srpskih tenisera napredak je\n31.08.2020 u 12:15\nLONDON – Najbolji teniser sveta Novak Đoković, na najnovijoj ATP listi, povećao je prednost u odnosu na drugorangiranog Španca Rafaela Nadala. Đoković posle titule u Sinsinatiju ima 1.010 bodova više od Nadala (9.850), na trećoj poziciji je Dominik Tim iz Austrije, četvrti Švajcarac Rodžer Federer, kog sledi Rus Danil Medvedev... Među Top 10 nije bilo promena, dok je među najboljih 20 igrača sveta španski irgač Roberto Bautista Agut napredovao je za jednu poziciju i sada je 11. igrač sveta, dok je Italijan Fabio Fonjini pao za jedno mesto i sada je 12. poretku, prenosi Tanjug. Od srpskih tenisera u Top 100, najveći napredak je ostvario Filip Krajinović, koji je napredovao za šest pozicija i sada je 26. teniser sveta. Dušan Lajović je za jednu pozciju lošije rangiran nego prošle\n01.07.2020 u 15:06\nDa li ATP novim bodovanjem može da „uspori” Đokovića?\nPandemija koronavirusa zaustavila je ili preciznije rečeno usporila pohod Novaka Đokovića na rekord po broju nedelja na poziciji najboljeg svetskog tenisera, a nove informacije iz Španije kažu da bi ATP novim bodovanjem mogao taj put dodatno da oteža. Naime, Marka je objavila da ATP, kada se nastavi sezona u avgustu, neće obrisati bodove sa turnira koji su otkazani (Sinsinati, Ju-Es Open, Rolan Garos, Rim, Madrid), nego će se bodovi gubiti srazmerno u odnosu na 52 nedelje koliko ima godina. To znači da bi se Đokoviću, koji na vrhu ima 10.220 bodova, svakog ponedeljka oduzimalo 196 bodova, a Rafaelu Nadalu, koji na „zamrznutoj listi” ima 9.850, oduzimalo 189 bodova, javlja Tanjug. Šta to praktično znači? Bez dileme, Nadalu je „olakšan” put da se vrati na tron, jer je Đokoviću


Rekordan broj turista u novembru u Novom Sadu - TONS\nHomepage Blog Rekordan broj turista u novembru u Novom Sadu\nOSTVAREN PROMET TURISTA U NOVEMBRU MESECU NIKADA NIJE BIO VEĆI NEGO OVE GODINE\nIstovremeno, napominjemo da je takođe prema podacima Republičkog zavoda za statistiku samo u novembru mesecu ove godine, ostvareno 43.308 noćenja domaćih i stranih turista zajedno, što je u poređenju sa istim mesecom 2017. godine više za čak 43,3%.\nPrema istom izvoru, u novembru 2018. godine na teritoriji Grada Novog Sada ukupno je boravilo 19.499 turista što predstavlja porast u odnosu na novembar prošle godine za 24,8%.\nNa osnovu podataka dobijenih od 25 hotela i nekoliko drugih objekata za smeštaj, u Novom Sadu su u novembru 2018. godine najviše noćenja ostvarili turisti iz Srbije, zatim iz Hrvatske, Slovenije, Ujedinjenog Kraljevstva, Bosne i Hercegovine, Španije, Rumunije, Mađarske, Nemačke, Makedonije.\nPo noćenjima turista prve tri vanevropske zemlje su Kina, SAD i Australija.\nU periodu januar – novembar 2018. godine info centre Turističke organizacije Grada Novog Sada posetilo je 5.443 turista (od toga 5.023 stranaca i 420 domaćih turista). Najveći broj stranaca, koji su posetili naše info centre u ovom periodu, poreklom su iz Nemačke, zatim Kine, Turske, Rusije, Francuske, Španije, Velike Britanije, Hrvatske, SAD-a i Izraela. Interesantno je spomenuti da su nas u novembru posetili i gosti iz Kazahstana, Pakistana, Tajvana, Fidžija, Meksika, Brazila.


Zdravlje Autor:Hina /Reuters08. maj. 202111:03 > 11:077 komentara\nEvropski medicinski regulator objavio je da istražuje retke slučajeve poremećaja nervnog sistema kod ljudi koji su primili vakcinu AstraZeneke, dok vlasti širom sveta teže transparentnosti oko bezbednosti vakcine protiv kovida-19.\nOdbor za bezbednost Evropske agencije za lekove (EMA), u sklopu redovnog pregleda bezbednosnih izveštaja za Vakszevriu, vakcinu AstraZeneke, analizira podatke koje je ta kompanija dostavila o slučajevima Gilen-Bareovog sindroma (GBS).\nEMA će dodatno istražiti slučajeve krvnih ugrušaka i vakcine AstraZeneke\n14. mar. 2021 19\nPojačana pažnja regulatora na retko imunološko stanje otvara nova pitanja o potencijalnim nuspojavama vakcina protiv koronavirusa nakon što je EMA prošlog meseca otkrila moguću vezu vakcina AstraZeneke i Džonson i Džonson sa pojavom veoma retkih krvnih ugrušaka.\nIako je EMA objavila da su koristi jeftinih i lako prenosivih vakcina britansko-švedskog proizvođača u borbi protiv smrtonosne pandemije veće od bilo kakvih rizika, nekoliko evropskih zemalja ograničilo je upotrebu vakcina za starije osobe ili su potpuno obustavile upotrebu.\nEMA je navela da je GBS identifikovan kao moguća štetna pojava koju treba posebno pratiti tokom odobrenja vakcine, dodajući da je zatražila od AstraZeneke detaljnije podatke o slučajevima.\nGBS je retko neurološko stanje kod kog imunološki sistem napada zaštitnu ovojnicu na nervnim vlaknima. Većina slučajeva prati bakterijsku ili virusnu infekciju.\nTo stanje je već u prošlosti bilo povezano sa vakcinacijom, najviše sa kampanjom vakcinacije tokom izbijanja svinjskog gripa u SAD 1976. godine, a kasnije i sa vakcinom korišćenom tokom pandemije gripa H1N1 2009. godine.\nAli naučnici su otkrili da su šanse za razvoj GBS-a nakon vakcinacije izuzetno male.\nEMA je u takođe rekla da istražuje izveštaje o upali srčanog mišića nakon vakcinacije Fajzer-Biontekovom vakcinom, pod nazivom „Comirnaty“, i vakcinom kompanije Moderna.\nEvropski medicinski regulator navodi da trenutno nema naznaka da su ti slučajevi posledica primanja vakcina.\nObe navedene vakcine koriste novu mRNA tehnologiju za stvaranje imuniteta.\nAmerički centri za kontrolu i prevenciju bolesti (CDC) objavili su prošle nedelje da nisu otkrili vezu između upale srčanog mišića i vakcine protiv kovida-19.


Грци ухапсили џихадисте који су планирали нападе по Европи\nGrci uhapsili džihadiste koji su planirali napade po Evropi\n17-01-2015 20:57 Planeta Svet\nATINA - Najmanje četvoro ljudi uhapšeno je danas u Atini, u okviru istrage o džihadističkoj ćeliji, rasturenoj ove sedmice u Belgiji, pre nego što su njeni članovi uspeli da izvrše napad, saopštio je izvor iz grčke policije.\nSpecijalne jedinice grčke policije (Foto: greece.greekreporter.com)\nGrčka antiteroristička policija pokušava da otkrije da li su uhapšeni, među kojima je Abdelhamid Abaud (27), najverovatnije vođa ćelije, planirali napade iz Grčke. Hapšenje se odigralo u kvartu Pangrati u Atini, usred dana, a tom prilikom zaplenjeno je i nekoliko mobilnih telefona, navodi izvor iz policije. Belgijske službe bezbednosti završile su ove sedmice obimnu antiterorističku akciju u kojoj su dvojica osumnjičenih ubijena, a veći broj osoba uhapšen. Policija je izvela seriju racija u zapadnom predgrađu Brisela Ajndhovenu i u gradiću Vervijeu blizu nemačke granice sa ciljem da razbije grupe džihadista koje su spremale terorističke napade. Dvojica osumnjičenih ubijena su u razmeni vatre sa policajcima u Vervijeu, a jedna osoba je ranjena. Belgijske vlasti su ranije saopštile da su teroristi spremali terorističke napade slične onima koje su džihadisti prošle nedelje izveli u Parizu, ali da belgijske grupe nisu bile direktno povezane sa francuskim džihadistima. Abaud, Belgijanac marokanskog porekla, ozloglašeni je džihadista, koji je boravio u Siriji, navodi, AFP.\nPročitajte još:(VIDEO) Monstruozno: Dete džihadista ubija dvoje RusaDŽIHAD MREŽA: U Bugarskoj uhapšen saučesnik terorističkog akta u ParizuBraća Kuaši idoli mladih u francuskim predgrađima


4. novembar - Svetski dan klimatskih promena - OGLASNA TABLA - INFO\n4. novembar – Svetski dan klimatskih promena\n4 новембра, 2018 4 новембра, 2018 0423\nSvetski dan klimatskih promena, 4. novembar, je dan tokom koga se u celom svetu organizuju razne aktivnosti i kampanje koje imaju za cilj da informišu i upozore stanovništvo na eventualne negativne posledice koje ovakve promene mogu da izazovu. Veruju se da se taj cilj može postići očuvanjem biološke raznovrsnosti, održivim korišćenjem prirodnih resursa, smanjenjem zagađenja i preterane potrošnje energije.\nPromene koje su registrovane prethodnih, kao i one koje se predviđaju za narednih 80 godina smatraju se da su nastale kao rezultat čovekovih aktivnosti a ne kao posledica prirodnih promena u atmosferi.\nEfekat staklene bašte je veoma važan kada govorimo o klimatskim promenama pošto se odnosi na gasove koji Zemlju održavaju toplom i kojima pripada najveća zasluga za postojanje života na njoj. Najnovije studije pokazuju da su klimatske promene i globalno zagrevanje direktno prouzrokovale nestajanja pojedinih vrsta organizama. Klimatske promene će do 2100. godine dovesti do povećanja temperature na Zemlji za 1,4 °C do 5,8 °C. Ovaj negativni efekat koje ove klimatske promene izazivaju su razne vremenske nepogode koje su prouzrokovale brojne katastrofe, pogađajući pojedine delove planete i izazivajući neprocenjivu štetu privredi i društvu u celini.\nOstanite zdravi u kancelariji: Šta jesti ako dugo sedite


9. Dečiji sajam početkom aprila - Dan u Beogradu\nNaslovna » Porodica » Deca » 9. Dečiji sajam početkom aprila\nAh Neša 2. mart 2012. Deca 1 komentar\nU hali III Beogradskog sajma (Bulevar vojvode Mišića 14) od 6. do 8. aprila (10.00 – 19.00) biće održan deveti Campina Fruttis Dečiji sajam u organizaciji Snar Group.\nOčekuje se veliki broj izlagača koji će ponuditi i predstaviti proizvode širokog spektra, kako za decu tako i za odrasle a mališane očekuje raznovrstan i zanimljiv program. Kao i svake godine, posetioci će od izlagača moći da dobiju sve informacije o njihovim proizvodima. Na devetom Dečijem sajmu, na velikom prostoru deca će moći da se upoznaju sa opremom pripadnika Komande Žandarmerije Beograda i Saobraćajne policije.\nNajmlađi će imati prilike da uživaju u velikoj igraonici, popularnim igricama, penjanju na veštačkoj steni. Za posetioce sajma pripremljen je neprekidan program na bini i sportskom terenu a zabavljaće ih Minja Subota, Leontina, horovi, glumci, klovnovi, animatori, sportisti. Decu i roditelje očekuju nagradne igre, stotine učesnika programa i izuzetno bogata i raznovrsna ponuda; biće to idealna prilika da se na jednom mestu zabave i ponešto nauče. Tradicionalno i ovog puta ulaz je besplatan.\nNa samoj manifestaciji, roditelji i deca će moći da posete štandove raznih kompanija. (danubeogradu.rs)\nTagovibeogradski sajam deca sajmovi\nPrethodni Akademija 28 – repertoar od 1. do 7. marta\nSledeći Konkurs za POK otvoren do 15. marta\n7. марта 2012. at 03:07\nTakav mini sajam bi trebalo nodrÅ¾ati i u jesen kao bi deca mogla da gaÅ¡to bolje zapamte.


Jovanović: Lupanjem se beži od izbora - Glas Zaječara\nU Zaječaru danas promenljivo oblačno vreme: U večernjim satima kiša sa…\nStanje na putevima: Vozači danas mogu očekivati oblačno vreme, mestimično sa…\nHome Politika Jovanović: Lupanjem se beži od izbora\nPredsednik Liberalno-demokratske partije Čedomir Jovanović izjavio je juče da se nikada neće pomiriti sa tvrdnjama da je u Srbiji na delu diktatura, jer se to ne dešava, prenosi FoNet.\nProblem Srbije danas je to što je Vučić Vučić i što sam ja ja. Godine 1996. smo lupali u šerpe jer je Slobodan Milošević pokrao izbore, a danas se to radi da bi se bežalo od izbora, rekao je Jovanović na sednici Skupštine Srbije. On je konstatovao da su mere u borbi protiv korona virusa pokazale da država i njeni mehanizmi postoje.\nJovanović je rekao i da mu se, kada o vlasti govori, ne dopada politika i izjave ministra odbrane Aleksandra Vulina i da ne zna zašto se krije koliko je pripadnika vojske „pokupilo“ virus radeći svoj posao. Komentarišući izlaganje Jovanovića, lider Srpske radikalne stranke Vojislav Šešelj je konstatovao da se radilo o „dvadesetominutnom bulažnjenju“.\nDa mu vi naprednjaci ne sakupite potpise, on ne bi mogao ni da registruje partiju, rekao je Šešelj.\nNa pominjanje svog imena reagovao je i Vulin, koji se nije bavio rečima Jovanovića, nego obračunom sa opozicijom i medijima koji su pisali o stanju u privremenoj bolnici na Beogradskom sajmu, a nije propustio ni da stane u odbranu predsednika Srbije Aleksandra Vučića, navodi FoNet.\nPoslanik Srpske napredne stranke Vladimir Orlić izjavio je juče da nije čuo lupanje građana u 20.05, dodavši da bi to mogla da bude frustracija zbog mera koje su sprovedene i da je to potpuno razumljivo. On je na konferenciji za medije u Skupštini Srbije naveo da su u pitanju mere koje štite „i one koje lupaju i one koje ih podržavaju“.\nKako je naveo, lupanje u 20.05 bi mogao da protumači kao reakciju nekoga kome mere teško padaju, pa je rešio da se oglasi.\n„Nikada nećemo imati razumevanja za one koji na taj način huškaju i podbunjuju protiv mera koji štite i njihove i živote drugih. Politički lešinari su oni koji pokušavaju da ih zloupotrebe i na to ih nagovaraju, i to su profiteri u ovom vremenu“, rekao je Orlić, prenosi FoNet.\nOn smatra da lupanje nezadovoljnih građana, osim da neko sebi da oduška, služi da bi tajkunski mediji mogli da pišu da je to neki sjajan rezultat, da se upropastili aplauz medicinskim radnicima i da se probude komšijska deca koja su pošla na spavanje.\nPredsednica Vlade Ana Brnabić izjavila je juče da je opozicija „svašta nešto“ ispričala o tabloidnim medijima, ali da i dalje ne sme da priča o „tajkunskim medijima“, ocenivši kako se zna sa koliko novca raspolažu i „na šta su sve spremni“, prenosi FoNet. Brnabić je na sednici Skupštine rekla kako bi trebalo da se vidi šta su sve ti „tajkunski mediji“, koje nije imenovala, pisali za vreme ovog vanrednog stanja i navela primer napisa o Kliničkom centu Vojvodine. Premijerka je upitala i da li je novinarka autorka teksta ikada postavila pitanje o KCV na redovnim dnevnim konferencijama za štampu, i konstatovala da nije, „zato što im istina nije važna“. To su mediji koji se prave profesionalni i objektivni, mediji kojima niko ništa ne sme da kaže. Gde su novinarska udruženja, pitala je Brnabić. Ti mediji, dodala je ona, daju pet saopštenja na reči pevača Ace Lukasa, a nijednu reč na pet pretnji upućenih predsedniku Srbije Aleksandru Vučiću.\nPrethodni tekstU Zaječaru danas promenljivo oblačno vreme: U večernjim satima kiša sa grmljavinom\nMartinović uporedio Vučića sa Čerčilom, Živković poručio – sprema se „Sablja 2“\nJovanović: Lupanjem se beži od izbora 29/04/2020\nU Zaječaru danas promenljivo oblačno vreme: U večernjim satima kiša sa grmljavinom 29/04/2020\nStanje na putevima: Vozači danas mogu očekivati oblačno vreme, mestimično sa kratkotrajnom kišom 29/04/2020\nDnevni horoskop za sredu 29. april 29/04/2020


„Dream team“ pobednik finala Lige šampiona u PES 2017 turniru – Slika Vest\n„Dream team“ pobednik finala Lige šampiona u PES 2017 turniru\n„Dream team“ ekipa šampion je prvog Heineken® i SonyPS4 „Pro Evolution Soccer 2017” turnira, održanog tokom prethodna dva meseca širom Srbije. U igri 2 na 2 vodila se uzbudljiva borba ljubitelja fudbala i gejminga, u kojoj je snage odmerilo 586 takmičara. Pobednički tim iz Subotice, koji čine Slobodan Vukadinović i Mišel Namakose, odneo je glavnu nagradu PS4 Pro, a za najbolje ekipe koje su se plasirale u finale Heineken® je obezbedio vredne dnevne nagrade.\nVirtuelna utakmica legendarnih fudbalera Partizana i Crvene zvezde, Saše Ilića i Nenada Milijaša, proglasila je početak ovog turnira u duhu fer pleja sa nerešenim rezultatom 1:1. U okviru takmičenja uz naručeno Heineken® pivo, sticalo se pravo učešća u igri na PES konzoli, u odabranim lokalima u Beogradu, Kruševcu, Nišu, Kragujevcu i u Subotici.\n„Gledanje utakmica Lige šampiona oduvek je predstavljalo poseban ritual za verne pratioce. To su večeri koje se planiraju unapred i provode u društvu uz posebnu energiju i euforiju. Heineken® kao ponosni sponzor Lige šampiona je ovim turnirom želeo da taj ritual dodatno obogati i pruži jedan poseban doživljaj ljubiteljima fudbala. Tabela ostvarenih bodova, brojokupljenih učesnika, odigranih utakmica i napetih produžetaka dokazali suveliko interesovanje za turnir, što za naš brend predstavlja posebno zadovoljstvo“, izjavilaje Tijana Domanović, Heineken® brend menadžer.\nHeineken SrbijaLiga šampionaMišel NamakoseNenad MilijašPro Evolution Soccer 2017” turniraSaša IlićSlobodan VukadinovićSonyPS4SuboticaTijana Domanović\nBelorusko-srpski biznis forum u Sava centru


Dačić: Jasno je da Priština ne donosi odluke jednostrano - Radio Kontakt Plus\n18:18, 18.02.2020Izvor: Tanjug / RTS\nPonekad se čini da političari u Prištini donose jednostrane akte, ali posle svih analiza jasno je da oni te akte ne donose sami već uz nečiju podršku, otvorenu ili prikrivenu, izjavio je ministar spoljnih poslova Ivica Dačić.\nDačić je tako odgovorio na pitanje novinara da prokomentariše, koja je to velika evropska zemlja stala iza uvođenja taksa, o čemu je govorio predsednik Aleksandar Vučić.\n"Da je predsednik hteo da tačno kaže koja je to zemlja on bi to rekao, bilo bi malo neodgovorno da ja to govorim u njegovo ime, ali mislim da nije potrebno mnogo asocijacija da se pogodi koja je to zemlja, s obzirom na to da je malo uticajnih zemalja u Evropi", rekao je Dačić u Ministarstvu spoljnih poslova.\nPrema njegovim rečima, nisu svi zadovoljni pozicijom da se nešto pozitivno dešava, a što će voditi do trajnog rešenja kosovskog pitanja, naročito, ističe, ako nisu saglasni s tim principima ponuđenih rešenja.\nUpitan da li očekuje da će Priština uskoro ukinuti taksu, s obzirom na sve veći pritisak zapadnih sila, Dačić kaže da to "ni vidovnjaci ne mogu da kažu".\n"Imajući u vidu ponašanje Prištine, razne izgovore koje traže, neke nove ideje koje imaju, sve je to apsolutno protivno svemu onome dokle smo stigli kada je reč o problemima na KiM", rekao je Dačić.\nUkazao je i na to da kosovski predsednik Hašim Tači traži da bilo koji posrednik ili predstavnik mora da se odnosi prema Kosovu kao prema suverenoj državi.\n"Ja pitam Tačija: A koji se to predstavnik odnosio do sada prema Kosovu kao prema suverenoj državi? Za EU, OEBS, Savet Evrope, UN, Kosovo nije nezavisna i suverena država i nijedan predstavnik tih organizacija ne može da se ponaša tako", naglasio je Dačić.\nTagovi: KosovoHašim TačiIvica DačićTakse


Javni dug Srbije na kraju marta bio veći od 51 odsto BDP-a | Autonomija\nJavni dug Srbije na kraju marta bio veći od 51 odsto BDP-a\nJavni dug Srbije je na kraju prvog tromesečja 2012. godine iznosio 14,6 milijardi evra i u odnosu na kraj 2011. povećan je za 151 milion evra, objavila je Narodna banka Srbije\nJavni dug Srbije je na kraju prvog tromesečja 2012. godine iznosio 14,6 milijardi evra i u odnosu na kraj 2011. povećan je za 151 milion evra, objavila je Narodna banka Srbije.\nUčešće javnog duga u BDP-u povećano je tokom prvog tromesečja za 3,4 procentna poena, na 51,1 odsto, navedeno je u analizi duga Srbije.\nPo osnovu dugoročnih dinarskih hartija od vrednosti, javni unutrašnji dug je povećan za 434,7 miliona evra. Istovremeno, smanjeno je stanje kratkoročnih dinarskih hartija od vrednosti za 141,6 miliona evra, kao i stanje hartija od vrednosti denominovanih u evrima za 89,2 miliona evra, što je uticalo na poboljšanje ročne i valutne strukture javnog duga.\nZaduživanje države prodajom hartija od vrednosti na domaćem finansijskom tržištu, uz smanjenje spoljnog duga, pozitivno se odrazilo na valutnu strukturu javnog duga – učešće dinarskog duga u ukupnom dugu povećano je tokom prvog tromesečja za 1,8 procentnih poena, na 16,2 odsto.\nKamatna struktura javnog duga nešto je povoljnija u odnosu na kraj 2011. godine. Udeo javnog duga ugovorenog po fiksnim kamatnim stopama na kraju prvog tromesečja iznosio je 69,1 odsto.\nUkupan spoljni dug Srbije je na kraju marta 2012. godine iznosio 24,1 milijardu evra i u odnosu na kraj 2011. godine je smanjen za 57,6 miliona evra, ili 0,2 odsto. U okviru toga, dug javnog sektora je smanjen za 118 miliona evra, ili 1,1 odsto, dok je dug privatnog sektora povećan za 60,3 miliona evra, ili 0,5 odsto.\nPo osnovu jačanja evra u odnosu na ostale valute zastupljene u strukturi spoljnog duga, ukupan dug je smanjen za 141,2 miliona evra.\nUčešće spoljnog duga u procenjenom BDP-u, kao osnovni indikator eksterne solventnosti, na kraju prvog tromesečja 2012. je iznosilo 77,6 odsto, što je u odnosu na kraj 2011. veće za 0,1 procentni poen i ispod je nivoa visoke zaduženosti od 80 odsto, prema kriterijumu Svetske banke.


Investicija koja više šteti nego koristi?\nIako je prema najavama izgradnja toplodalekovoda Obrenovac – Novi Beograd već trebalo da počne, ne samo da se to nije dogodilo već još uvek nije poznato kada bi radovi uopšte mogli da startuju.\nPodsećanja radi, tadašnji gradonačelnik Beograda a sadašnji ministar finansija Srbije Siniša Mali je nakon što je na samitu Kine i zemalja centralne i istočne Evrope održanom u Budimpešti u novembru 2017. godine potpisao ugovor o izgradnji toplodalekovoda Obrenovac – Novi Beograd izjavio da očekuje da će radovi na tom poslu početi krajem 2018. godine.\nDo toga ipak nije došlo pa se kasnije u nekim medijima pojavila informacija da će izgradnja početi ove godine, međutim do danas se to nije desilo. Ministar energetike Srbije Aleksandar Antić je pak ovih dana govoreći o tom projektu naglasio da je za njegovu realizaciju potpisan komercijalni ugovor sa kineskim partnerom i da je sada sve u rukama Kineza.\nUgovor o izgradnji toplodalekovoda Mali je 2017. potpisao sa predstavnikom kompanije PCCC Jangom Fenom. Toplodalekovod bi trebalo da bude dugačak 26 kilometara dok je ugovor za njegovu izgradnju vredan 190 miliona evra.\nKorišćenjem tople vode iz Termoelektrane „Nikola Tesla“ za grejanje Novog Beograda godišnje bi se uštedelo 43 miliona evra na uvozu gasa koji koristi javno komunalno preduzeće „Beogradske toplane“ za sistem daljinskog grejanja. Taj toplodalekovod je počeo da se gradi 1995. godine, ali je dve godine kasnije izgradnja zaustavljena jer je projekat proglašen neisplativim. Cevi su izvađene, a kanali zatrpani 2002. godine.\nJedan od razloga što se izgradnja toplodalekovoda Obrenovac – Beograd ne odvija onom brzinom kako je predviđeno jeste i to što je za ovaj proces toplifikacije potrebno obaviti i određene zahvate u TENT-u, odnosno uložiti oko 20 miliona evra u blokove A3, A4, A5 i A6.\nProfesor Ekonomskog fakulteta u Beogradu LJubodrag Savić kaže za Danas da je problem u tome što srpski zvaničnici veoma često olako daju izjave kada je reč o ovakvim projektima samo da bi ispalo da nešto rade. Shodno tome daju izjave ne ulazeći u to da li su one ostvarive ili ne, navodi naš sagovornik.\n– Ako se ovaj projekat sagleda iz ugla da bi se njegovim realizovanjem obezbedila toplifikacija Novog Beograda a da topla voda koja se proizvodi u TENT-u ne bi propadala tako što se izliva u reku, onda je on svakako dobra stvar. Međutim treba znati da je reč o staroj ideji, da je izgradnja toplodalekovoda o kome govorimo počela sredinom devedesetih, da bi potom bila prekinuta. Sada se posle dugog niza godina taj projekat ponovo vraća u etar. Nadležni u Srbiji olako kreću u ovakve projekte, ali isto tako olako od njih odustaju. Smatram da je u ovom slučaju potrebna dobra analiza o benefitima realizacije – ističe Savić.\nVojislav Vuletić, generalni sekretar Udruženja za gas Srbije, slaže se da nadležni dobro treba da sagledaju da li se više gubi nego što se dobija izgradnjom tog toplodalekovoda.\n– Treba naglasiti da su radovi već dva puta prekidani zbog neisplativosti. Prvi put 1997. a drugi put 2002. godine. Drugim rečima, studija izvodljivosti koja je tada urađena, pokazala je da s obzirom da bi se toplotna energija dobijala iz Termoelektrane „Nikola Tesla“, time bi se istovremeno smanjile količine struje koju ta elektrana proizvodi i to za 160 megavata, što bi se direktno odrazilo na manju proizvodnju struje – ističe naš sagovornik. Prema njegovim rečima, u slučaju izgradnje ovog toplodalekovoda Srbija bi se našla u situaciji da ima manjak proizvedene struje, što znači da bi morala nedostajuće količine da uvozi iz inostranstva ili da sagradi novu termoelektranu, što predstavlja veliku i skupu investiciju.


Analize vode javno dostupne građanstvu\nZbog interesovanja građana o kvalitetu vode koja se pušta u sistem nakon prečišćavanja u postrojenju, JKP Vodovod i kanalizacija je podsetilo da su sve informacije o analizama vode urađenim tokom 2019. i 2020. javno dostupne i na raspolaganju građanima.\nReč je o analizama koje radi Zavod za javno zdravlje Zrenjanin kao jedina relevantna i ovlašćena laboratorija, a koje se mogu pogledati OVDE.\n– Analize se odnose na period dok se postrojenje za prečišćavanje pitke vode nalazilo u režimu probnog rada, odnosno dok se vodosnabdevanje grada vršilo preko postrojenja, kao i nakon preuzimanja vodosnabdevanja grada od strane JKP „Vodovod i kanalizacija“ Zrenjanin – saopštilo je to preduzeće.\nKada je reč o puštanju prečišćene vode u sistem, uprkos najavi gradonačelnika Zrenjanina da bi prečišćena voda mogla da potekne iz česmi do kraja protekle nedelje, to se nije ostvarilo. Više informacija bi trebalo da bude poznato u ponedeljak.\nTagovi Vesti Zrenjaninvoda za pićevodovodzrenjanin\nŠta će biti sa antenskim stubom u naselju 4. jul nakon peticije građana da se isti ukloni?\nElektrodistribucija Zrenjanin najavila je isključenja električne energije za petak – 21. januar\nDva dana „Kobasicijade“ u Belom Blatu prvog vikenda u februaru


Tražiće se 40 miliona evra za Beogradski sajam – Nadlanu.com\nTražiće se 40 miliona evra za Beogradski sajam\nBEOGRAD, 15. jula 2009. (Beta) – Ministar ekonomije Srbije Mlađan Dinkić izjavio je u sredu da će Tenderska komsija tražiti od Konzorcijuma italijanskog Sajma Rimini i beogradske firme Verano motors, da ponudu za Beogradski sajam poveća na 40 miliona evra.\nTaj konzorcijum je za 70 odsto kapitala Beogradskog sajama ponudio 1,8 miliona evra, što je prema oceni Dinkića neprihvatljivo. “Komisija će tražiti povećanje ponude na minimalno 40 miliona evra i da se ostane sa minimalnim programom investicija od 35 miliona evra”, rekao je Dinkić.\nPrema njegovim rečima, ako konzorcijum to prihvati kreće se u pregovore, a ako ne prihvati, tender se poništava i sajam će postatidržavna svojina. Konzorcijum Sajma Rimini i kompanije Verano motors jedini je dao ponudu na tenderu za prodaju Beogradskog sajma.


Irsko-britanski model briše Kosovo iz Ustava | MojUstav\nIrsko-britanski model briše Kosovo iz Ustava\nElementi rešenja statusa Severne Irske za koji se zalaže britanski ambasador Jan Klif već su korišćeni u Erdutskom sporazumu i prilikom pisanja Dejtonskog sporazuma\nUkoliko bi se primenio sporazum kojim su Irska i Velika Britanija 1998. godine rešile problem Severne Irske, o kojem je nedavno govorio ambasador Velike Britanije u Prištini Jan Klif, to bi značilo da Srbija treba da se odrekne Kosova. Da izbriše preambulu iz svog ustava i da se zauzvrat formira neki međuvladin savet između Zajednice srpskih opština i Vlade Srbije, koji bi bio nadležan za određene oblasti i preko kojeg bi Beograd mogao da finansira neke projekte, kao i da ostvaruje prisustvo na terenu.\nOvako Dušan Proroković, izvršni direktor Centra za strateške alternative, komentariše nedavnu izjavu britanskog ambasadora, koji je kazao da će Zajednica srpskih opština (koja bi trebalo da bude formirana posle kosovskih izbora 3. novembra) biti pod „kišobranom” Kosova, a da će njeni odnosi sa Srbijom možda biti kao odnosi Severne Irske sa Velikom Britanijom. Ambasador je tom prilikom istakao i da će Zajednica srpskih opština biti deo kosovskog sistema, a ne deo Srbije, ali i da će ona biti, kako je rekao, i „nešto između” Prištine i Beograda. Klif je, pri tome, ocenio i da nekadašnji odnosi dve Nemačke nisu dobar primer za odnos buduće Zajednice srpskih opština sa Srbijom i zato što su obe Nemačke 1973. godine bile članice UN, a Kosovo to za sada nije.\nU Beogradu se, međutim, rešenje dogovoreno Briselskim sporazumom, pre svega, vidi kao specifično, mada neki analitičari ne isključuju elemente irsko-britanskog modela na Kosovu, a drugi smatraju da je reč isključivo o korišćenju nemačkog „šnita”.\nO mišljenju da u pomenutoj izjavi ambasador Velike Britanije polazi od toga da je njegova zemlja priznala secesiju Kosova, Milovan Drecun, predsednik Odbora za Kosovo i Metohiju Skupštine Srbije, kaže da „oni svakako imaju svoje tumačenje kako se sve to svodi na odnos dve države”.\n„Što se nas tiče, ono što je važeće, po postignutom Briselskom sporazumu, ta Zajednica srpskih opština će biti u tom pravnom okviru koji postoji na Kosovu, ali će biti nepovratno vezana i za Republiku Srbiju, između ostalog i preko finansiranja. Republika Srbija planira da ta zajednica bude pozicionirana u našem ustavnom poretku (pripremljen zakon o finansijskoj pomoći i plan da se to ugradi u ustavnom zakonu), jer mi ne priznajemo Republiku Kosovo”, kaže Drecun, za naš list, i ističe da je Briselski sporazum statusno neutralan.\nA šta je ambasador Klif zaista hteo da kaže u navedenoj izjavi? „Poenta cele ove priče jeste da Srbija treba da uradi ono što je Republika Irska u jednom trenutku uradila – da briše Kosovo iz svog Ustava”, smatra Proroković, koji podseća da su odnosi između Velike Britanije i Irske, kad je reč o Severnoj Irskoj, rešavani čak više od pola veka, od 1937. do 1998. Postignuto rešenje, za koje se zasluge umnogome pripisuju nekadašnjem britanskom premijeru Toniju Bleru, smirilo je odnose u Belfastu i Iru. Irska je na kraju dugog procesa rešavanja problema izbrisala deo svog ustava iz 1937. u kojem se govorilo da je Severna Irska teritorija pod njenim suverenitetom, a de fakto je bila pod britanskom upravom. Nakon što je Irska povukla taj potez, formirane su, britansko-irskim sporazumom, neke druge institucije, tako da danas postoji Britansko-irski savet, na kojem se usaglašavaju pitanja od značaja za Severnu Irsku, ali i savet Irske i Severne Irske, koje je međuvladino telo, koje ima nadležnosti u 12 oblasti i između ostalog bavi se poljoprivredom, saobraćajem, turizmom, ukratko, nekim tehničkim stvarima. Doduše, jedan od ustupaka Irskoj jeste da Irci iz Severne Irske mogu da glasaju na predsedničkim izborima u Irskoj, što je, kako se ovde primećuje, simboličnog karaktera. Taj savet se, inače, ne bavi spoljnim poslovima i odbranom, koji su u nadležnosti Velike Britanije. Koliko je taj model nalik dogovorenom u Briselskom sporazumu?\nNeki elementi iz britansko-irskog modela su, kako smo čuli od pojedinih analitičara, već iskorišćeni za kosovsko pitanje, ali to nije urađeno prvi put, budući da su neka irsko-britanska iskustva i u Erdutskom sporazumu i prilikom pisanja Dejtona. Ali, u vezi sa Kosovom, Proroković postavlja protivpitanje: ako je pozicija Velike Britanije ono o čemu govori ambasador Klif, zašto celo Kosovo nije moglo da se tretira kao Severna Irska? Istovremeno, Predrag Simić, profesor Fakulteta političkih nauka, smatra da analogija sa Severnom Irskom i nije loša i da nije daleko od onoga što se na kraju može desiti, ako se posle izbora uopšte formira Zajednica srpskih opština, jer postoji mogućnost da izbori dožive neuspeh i da srpske stranke ne prođu. Teoretski je čak moguće i da Adrijana Hodžić postane predsednik Severne Mitrovice.\nDa izjavu britanskog ambasadora ipak ne treba zanemariti svedoči i priča da su Britanija i Nemačka podnele nekakav nezvanični dokument, što bi sve moglo da ukazuje da „Britanija polako ulazi u igru i nudi svoje viđenje problema”.\nŠto se tiče dela ambasadorove izjave da primer dve Nemačke nije dobar, politički analitičar Dušan Janjić misli da on nije u pravu. „Ako dobro čitam sporazum iz aprila od 15 tačaka, to je upravo po modelu dve Nemačke, recimo, oficiri za vezu”, naglašava on.\nUkazuje se i na to da u Evropskoj komisiji i u Nemačkoj postoji spremnost da se insistira na tom tzv. okvirnom završnom sporazumu, koji bi rezimirao sve do sada urađeno i koji bi vratio onu tačku koja je u aprilu samo pomerena, o punoj saradnji Beograda i Prištine u međunarodnim institucijama, uključujući i UN. S tim u vezi, Janjić ocenjuje da to nije direktna kopija dve Nemačke, „ali je u suštini priprema za realizaciju tog modela. Uostalom, nemačka administracija je svojim upornim stavom već uspela mnogo toga da progura, pa Janjić zaključuje: „ili je loše preneta izjava ili ambasador nije dovoljno upoznat sa sporazumom od aprila ove godine”.\nNisu se svi Nemci složili sa Išingerom\nIdeju da odnosi sa Kosovom budu rešeni po modelu „dve Nemačke” inicirao je Volfgang Išinger, jedan od trojice međunarodnih posrednika u ranijim pregovorima o statusu Kosova. Međutim, Vlada i Skupština Srbije su 2007. odgovorili negativno.\nU intervjuu „Vremenu”, prošle godine, Išinger je objašnjavao da je nakon neuspeha Ahtisarijevog plana 2007. postalo jasno da Beograd neće prihvatiti taj plan i da Rusija neće izvršiti pritisak na Beograd da ga prihvati. „Tada sam pomislio – zar nismo mi u Nemačkoj imali istu takvu situaciju? Amerikanci su podržavali Zapadnu Nemačku, a Rusi Istočnu. Imali smo mnogo problema i morali smo da pronađemo praktičan način za otvaranje granica između dva dela zemlje, a da pri tom ne kršimo fundamentalne pravne pozicije na obe strane. Onda smo postigli sporazum koji je rešio mnoge praktične probleme. Ali oko glavnog pitanja – da li postoje dve Nemačke ili samo jedna –složili smo se da se ne slažemo. Ono što vi sada imate nije model dve Nemačke, ali je prilično slično.”\nU Nemačkoj je bilo i drugačijih mišljenja o tome. „Sadašnju situaciju u Srbiji i na Kosovu teško je porediti s podeljenom Nemačkom iz 1972, kako to predlaže predstavnik EU u posredničkoj ’trojci’ za Kosovo Volfgang Išinger”, ocenio je, 2007. godine, Aleksandar Rar iz nemačkog Saveta za međunarodne odnose u Berlinu.\nIšinger, kako je rekao tada Rar, pokušava da uporedi Kosovo sa nekadašnjom Istočnom Nemačkom, iako je u slučaju ugovora dveju nemačkih država reč o sasvim drugim okolnostima i drugom vremenu.\nKasnije je i Nemac Martin Šulc, predsednik Evropskog parlamenta, izjavio da model „dve Nemačke” za međusobno rešenje odnosa Srbije i Kosova „nije validno i primereno poređenje”, jer jeistorijski, politički i diplomatski kontekst bio prilično drugačiji.\n← Okrugli sto na temu ”Potreba za promenom Ustava – sa posebnim osvrtom na zaštitu marginalizovanih grupa” održan u Skupštini grada Leskovca


Nastavlja se podrška FK Sarajevo, Općina Centar izdvojila još 10.000 KM - Index.ba\nNastavlja se podrška FK Sarajevo, Općina Centar izdvojila još 10.000 KM\nCHRISTIAN SCHMIDT UPUTIO JASNU PORUKU SEPARATISTIMA: “Teritorija BiH je neupitna i nema promjena granica koje bi se crtale prema etničkim grupama”\nSredišnja sarajevska Općina nastavlja dugogodišnju praksu pomaganja sportskim kolektivima.\nTim povodom je generalna direktorica Fudbalskog kluba Sarajevo Sabrina Buljubašić posjetila Općinu Centar gdje joj je uručen protokol o realizaciji finansijskih sredstava u iznosu od 10.000 KM.\nProtokol je u ime Općine potpisao načelnik Nedžad Ajnadžić.Općina Centar već godinama finansijski pomaže rad FK Sarajevo, ali i mnogih drugih sportskih kolektiva, a kako je naglašeno ta praksa biće nastavljena i u budućnosti.\n-Iskreno se nadam da će donirana sredstva biti od koristi za klub, a u cilju postizanja što boljih rezultata. Visoki prioritet Općine Centar je dovođenje Olimpijskog stadiona „Asim Ferhatović Hase“ na Koševu u stanje da se na njemu mogu odigravati međunarodne utakmice i to je direktna pomoć Fudbalskom klubu Sarajevo i društvenoj zajednici. Podsjećamo da su Općina Centar i Vlada Kantona Sarajevo iz svojih budžeta izdvojili po 500.000 KM za realizaciju projekta modernizacije stadiona „Asim Ferhatović Hase“ na Koševu. Ova faza modernizacije je u toku, a podrazumijeva pojačanje rasvjete na reflektorima i sportskom semaforu, opremanje sobe za centralno upravljanje sistemom sigurnosti na stadionu, uređenje prostora za zagrijavanje rezervnih igrača, te proširenje prostora sa klupama za smještaj stručnih štabova i rezervnih igrača, istakao je načelnik Ajnadžić.\nDirektorica Buljubašić se zahvalila Općini Centar na podršci i razumijevanju koje ova lokalna zajednica ima prema sportskim klubovima.\n-Ova donacija nam je od velikog značaja, posebno u ovom periodu kada su u toku pripreme za takmičenja. Svaka podrška je uvijek dobrodošla, a naročito od Općine Centar računajući i da koristimo stadion „Asim Ferhatović Hase“, što nam je olakšavajuća okolnost, naglasila je Buljubašić.\nPodsjećamo da je u posljednjih nekoliko godina iz budžeta Općine Centar na ime podrške FK Sarajevo uplaćeno 166.832,50 KM.S obzirom da se stadion Koševo nalazi u vlasništvu Općine Centar, te da njime upravlja JU Centar za sport i rekreaciju čiji je Općina osnivač, putem ove ustanove od 2014. godine do danas FK Sarajevu se, kroz sufinansiranje dijela korištenja termina stadiona na Koševu, pomoglo sa oko milion maraka.\nPrethodni članakEkshumirani posmrtni ostaci Bošnjakinje ubijene 1992. godine\nNaredni članakTrump organizovao prvi iftar u Bijeloj kući


Ove godine nema ruskog aviona\nIvanuša: Neophodna je TREĆA DOZA vakcina, delta soj se brzo širi\nVakcine pružaju dobru zaštitu od teškog oblika bolesti ali i dalje ima dosta građana koji nisu primili ni prvu dozu.\nSezonske stvari na velikoj rasprodaji!\nNa izmaku leta koje se i uskoro i kalenadrski završava za par dana zgodno je iskoristiti rasprodaje i obezbediti sebe za predstojeći period. Baš zato je kupovina van letnje sezone odlična za nabavku stvari koje su sada dodatno snižene, a jedna od takvih koju verovatno niste planirali da kupite jeste i kofer. Ukoliko ste zaključili da vam posle leta treba novi kofer ili torba, sada je pravo vreme da uštedite kupovinom na velikoj akciji jer je ovo jedino doba godine kada su koferi sniženi i do 50%!\nKBC "Zvezdara" ponovo ide u kovid režim


PKS: Aplikacija 'PKSinstantPAY' doprinosi bržem razvoju e-trgovine u Srbiji\nBeta 17. septembra 2020. 15:25\nAplikacija „PKSinstantPAY“ koja omogućava naplatu proizvoda i usluga „pametnim telefonima“ i drugim uredjajima, može da unapredi i pojednostavi poslovanje kurirskih službi i doprinese bržem razvoju e-trgovine u Srbiji, ocenjeno je danas na skupu u PKS.\nPKS je ranije objavila da „PKSinstantPAY“ omogućava naplatu proizvoda i usluga mobilnim telefonom ili tablet-kompjuterom i pruža mogućnosti proširenja naplate trgovcima, bez ikakvih inicijalnih i fiksnih troškova.\nPKS, imajući u vidu koliko je mobilni telefon postao deo svakodnevice, očekuje da takav vid naplate postane najzastupljeniji.\nOsnova za uspostavljanje procesa plaćanja upotrebom PKS instant PAY aplikacije je standardizovani QR kod (Quick Response), navela je PKS.\nPKS je početkom septembra objavila da su „Pink taksi“ i Komercijalna banka postali prvi korisnici aplikacije „PKSinstantPAY“.\nSekretarka Udruženja finansijskih institucija PKS Katarina Ocokoljić navela je da je osnova za uspostavljanje procesa plaćanja upotrebom „PKSinstantPAY“ standardizovani IPS QR kod koji se razmenjuje putem mobilnog telefona.\n„Plaćanje putem IPS QR koda, korišćenjem IPS skeniraj opcije koja se nalazi u okviru m-banking aplikacija svih banaka, vrlo je jednostavno, u samo par koraka, a novac je na računu trgovaca u roku od nekoliko sekundi, dostupan 24 časa, 365 dana u godini“, istakla je Ocokoljić.


Vulin: Tači je pred VJ trčao, a pred VS će puzati - 30.03.2018, Sputnik Srbija\nMinistar odbrane Aleksandar Vulin kaže da je visoka predstavnica EU Federika Mogerini došla samo u Beograd, jer sa Beogradom razgovara, dok u Prištini... 30.03.2018, Sputnik Srbija\nOn je naglasio da je Brisel prepoznao da se mora razgovarati sa predsednikom Srbije Aleksandrom Vučićem ukoliko „žele mir u regionu“, jer je situacija došla „do ivice“, nakon incidenata u Kosovskoj Mitrovici. Ministar odbrane je zatim dodatno zaoštrio retoriku.\nZa predsednika Srbije kaže da ima strpljenja, da bi on lično na napade na Srbe odgovorio „pokazivanjem snage“, ali da je Vučić bio tu da kaže da postoji diplomatija.\n„Kao što ste videli bio je u pravu. Međutim, važno je da poručimo svakome — nema ponavljanja martovskog pogroma, neće biti novog ’Bljeska‘ i ’Oluje‘“, rekao je Vulin za „Pink“.\nKomentarišući izjavu Ramuša Haradinaja da nije pročitao Briselski sporazum, srpski ministar je rekao da je teško pregovarati sa čovekom koji je karijeru započeo kao terorista koji je ubijao druge ljude.\n„Priština šalje poruku: ’Hoćemo sever KiM, ali ne i Srbe, hoćemo manastire, ali ne i SPC‘“, naglasio je Vulin i dodao da su Tači i Haradinaj ujedinjeni kada su Srbi u pitanju, a da su inače međusobno u sukobu i da je najružnije stvari o Haradinaju čuo od Tačija.\nBrutalni napad na Srbe u Mitrovici i hapšenje Marka Đurića okarakterisao je kao teroristički napad i otmicu direktora Kancelarije za KiM.\n„Države hapse, a terorističke organizacije otimaju. To što u Prištini kažu da su terorističkim napadom na Srbe potvrdili svoj suverenitet onda bi tako i Al Kaida i DAEŠ bili suvereni“, naglasio je Vulin.\nOn je rekao da Vojsci Srbije niko ne može da naređuje spolja i da njoj jedino može da naređuje predsednik Srbije Aleksandar Vučić.\n„Što se Tačija tiče i njegove silne hrabrosti, prošli put je pred Vojskom Jugoslavije trčao, sledeći put pred Vojskom Srbije će puzati, samo ako bude potrebno“, zaključio je Vulin.


Reuters: Budućnost medija - Više digitalnog i više ekonomskih problema - Advertiser Serbia\nS ovim u vezianalizeMedijiThomson Reuters\nIzbijanje korona virusa podstaklo je značajno povećanje potrošnje vesti, ali ekonomska previranja prisiljavaju medijske kompanije da ubrzaju svoj digitalni proces, objavio je Reuters-ov Institut za novinarstvo\nPandemija korona virusa podstakla je globalni porast gledanja televizijskih i internet vesti, iako su zabrinutosti zbog dezinformacija i dalje velike, a Facebook i WhatsApp smatrani su glavnim kanalima za širenje takozvanih „lažnih vesti“.\nŠira slika je da epidemija ubrzava trendove tehnološke revolucije, uključujući porast pametnih telefona kao interfejsa potrošnje vesti, objavio je Institut Reuters u svom godišnjem izveštaju o digitalnim vestima.\n„Ključna stvar je da vidimo ubrzani prelazak na digitalne medije i mobilne medije i razne vrste platformi„, kazao je direktor Instituta Reuters Rasmus Kleis Nielsen.\n„To je propraćeno stalnim padom poverenja u vesti i sve većom zabrinutošću zbog dezinformacija, posebno na društvenim medijima i od nekih političara,“ dodao je.\nNajveće povećanje zabrinutosti zbog dezinformacija medija bilo je u Hong Kongu, gde su se antivladini demonstranti usprotivili pokušajima Kine da pojača kontrolu nad bivšom britanskom kolonijom.\nNavodi se kako mediji širom sveta smanjuju broj zaposlenih kako bi mogli da se nose sa dramatičnim padom prihoda od oglašavanja.\nAli tračak nade može biti to da je sve veći broj ljudi spreman da plati vesti putem interneta, iako to takođe, može povećati informacijsku nejednakost jer mnogi ne mogu da priušte vrhunsko novinarstvo.\nNa primer oko polovine onih koji se pretplate na bilo koji internet ili kombinovani paket u Sjedinjenim Državama koriste New York Times ili Washington Post, utvrdio je Institut Reuters.\nSličan se trend može primetiti i u Velikoj Britaniji s listovima The Times ili Telegraph.\nZanimljiv je podatak za one koji predviđaju dominaciju video vesti. Institut Reuters ustanovio je da su u velikom broju zemalja, uključujući Ujedinjeno Kraljevstvo, Australiju, Francusku i Južnu Koreju, ljudi mlađi od 35 godina radije čitali, nego gledali vesti na mreži.


Soros Fund Management, porodična kompanija milijardera Georga Sorosa, smanjila je ulaganja u Sjedinjenim Američkim Državama i okrenula se globalnim tržištima.\nSoros, koji upravlja imovinom od 30 milijardi dolara, usmjerio je oko dvije milijarde u kompanije na evropskom i azijskom tržištu.\nPrinos im je prošle godine iznosio oko 8 odsto, dok su u ovoj godini do sada ostvarili porast od 1,5 odsto, saznaje Bloomberg iz neimenovanog izvora, jer podaci nisu objavljeni pošto se radi o privatnoj firmi.\nI ostali veći ulagači takođe polako sele ulaganja na ostala tržišta, što je podstaknuto padom cijena nafte koji je uticao na poslovanje energetskih firmi.\nOsim toga, velika su očekivanja od programa kupovine obveznica Evropske centralne banke, a očekuju se i solidne zarade evropskih kompanija.\nAppaloosa Management smanjio je izloženost američkim dionicama u posljednjem kvartalu 2014. za 2,74 milijarde dolara, što je pad od 40 odsto. Moore Capital management imao je u američkim dionicama 2,3 milijarde dolara, što je smanjenje od 25 procenata u odnosu na septembar prošle godine.\nIndeks evropskih dionica Stoxx Europe 600 u januaru je zabilježio najveći rast od 1989. i porastao je za 7,3 odsto, dok je od početka godine njegova vrijednost viša za 11 odsto.


SKUPŠTINA RS USVOJILA SET FINANSIJSKIH ZAKONA\nSkupština Srbija završila je u petak uveče rad usvajanjem paketa od 11 zakona, neophodnih za usvajanje Predloga Zakona o budžetu za 2014. godinu. Povećan PDV na hranu i IT opremu, obeštećenje za restituciju od 2015.\nDonet je NOVI ZAKON O UMANJENJU ZARADA ZAPOSLENIH U JAVNOM SEKTORU, čime će neto plate veće od 60.000 dinara od 1. januara iduce godine biti manje za 20 odsto, a plate veće od 100.000 dinara za 25 odsto.\nIZMENAMA ZAKONA O BUDŽETSKOM SISTEMU se na dve godine zabranjuje zapošljavanja novih radnika u javnom sektoru. Ta mera trebalo bi u budžet da donese u 2014.usled prirodnog odliva zaposlenih, uštede od oko 0,15 odsto BDP, odnosno oko 45 miliona evra, a u 2015. godini dodatnih 0,25 odsto BDP.\nIzmenama Zakona budžetskom sistemu produžava se i rok za uvođenje centralizovanog obračuna zarada u javnom sektoru do 1. januara 2015. godine. Predviđeno je i ograničenje rasta penzija i plata u javnom sektoru, tako što će u 2015. i 2016. biti povećanja od po 0,5 odsto u aprilu i oktobru.\nTrenutno zakonsko rešenje predviđa usklađivanje plata i penzija sa inflacijom.\nPlate i penzije će se u aprilu usklađivati zbirom stope inflacije u prethodnih šest meseci i dela stope realnog rasta BDP u prethodnoj godini iznad četiri odsto, a u oktobru sa stopom inflacije, sve dok učešće penzija u BDP ne dostigne 10 odsto, a učešće plata osam odsto.\nUsvojenim Zakonom ograničava se i ukupan broj privremeno angažovanih radnika na 10 odsto ukupnog broja zaposlenih u instituciji koja se finansira iz budžeta, a novi radnici mogu biti zaposleni samo uz saglasnost Vlade.\nZABRANA zapošljavanja ne odnosi:\n- Na zaposlene u sluzbama Skupstine Srbije,\n- Zaštitnika gradjana,\n- Poverenika za zastitu ravnopravnosti,\n- Drzavne revizorske institucije,\n- Poverenika za informacije od javnog znacaja i zastitu podataka o licnosti,\n- Agencije za borbu protiv korupcije\n- Republička komisiju za zaštitu prava u postupcima javnih nabavki,\n- Komisija za zastitu konkurencije,\n- Komisija za hartije od vrednosti,\n- Fiskalni savet,\n- Republicka radiodifuzna agencija i\n- Agencija za energetiku.\n- Zabrana ne vazi ni za sudije, javne tuzioce i zamenike javnih tuzilaca,\n- Nastavno osoblje visokoškolskih ustanova i naučno i istraživacko osoblje, naučnoistraživačke organizacije,\n- izabrane i imenovane radnike u drzavnim organima i organima jedinica teritorijalne autonomije i lokalne samouprave,\n- kao i za direktore javnih preduzeća i agencija.\nZakon je predvideo i kazne za nepoštovanje zabrane i one iznose od 500.000 do dva miliona dinara za institucije i od 30.000 do dva miliona dinara za odgovorne osobe.\nUSVOJENIM IZMENAMA ZAKONA O PENZIJSKOM I INVALIDSKOM OSIGURANJU, kojim je predvidjeno povecanje penzija dva puta godišnje,\nIZMENAMA ZAKONA O POREZU NA DOHODAK GRADJANA koje stupaju na snagu od 1. januara 2014.Predvidjeno je povecanje penzija u aprilu 2014. za 0,5 odsto i zatim u oktobru za jedan odsto, dok je za 2015. planirano povećanje za po 0,5 odsto, a toliko i u aprilu i oktobru 2016.\nSkupština je usvojila IZMENE I DOPUNE ZAKONA O DUVANU, sa ciljem da se suzbije nelegalan promet duvana.\nIZMENAMA ZAKONA O PDV od 1. januara pdv na hranu 10%, a na IT opremu 20%\n- Po nižoj stopi PDV oporezuje se hleb i drugi pekarski proizvodi, mleko i mlečni proizvodi, brašno, šećer, jestivo ulje, sveže i smrznuto voće i povrća, žitarice, lekovi. Takođe, po stopi od 10 odsto oporezivaće se i đubrivo, sredstvo za zaštitu bilja, seme za reprodukciju, dnevne novine, ogrevno drvo, usluge koje se naplaćuju u hotelima, putem ulaznica za bioskope i pozorišne predstave...\n- Takođe, ubuduće će se računari i računarska oprema oporezivati višom stopom PDV a ne nižom, kako je bilo do sada, pa će tako od 1. januara 2014. godine računari biti oporezovani stopom od 20 odsto. Krstić je objasnio da je tako i u EU i da je u Srbiji ta oprema duži period bila oporezovana nižom stopom zbog modernizacije, ali da su cene hardvera kod nas znatno veće nego u regionu, tako da bi tržište trebalo da apsorbuje to povećanje PDV-a.\nIako je prvobitno bilo najavljeno da će se i hotelijerske usluge oporezivati stopom od 20 odsto, do toga ipak neće doći, odnosno hoteljijerske usluge će se i dalje oporezivati nižom stopom, što je rezultat dogovra sa udruženjima hoteljijera. Predviđa se da će povećanje niže stope PDV-a dovesti do priliva u budžet od 21,4 milijarde dinara.\nAmandmanom je predviđeno, a skupština je usvojila, da se radni odnos, odnosno angažovanje po ugovoru o delu u Skupštini Srbije i nezavisnim državnim organima i organizacijama koje bira parlament, može zasnovati, odnosno angažovati po ugovoru, uz saglasnost skupštinskog odbora nadležnog za administrativno-budžetska pitanja.\nTa mera trebalo bi u budžet da donese u 2014. godini, usled prirodnog odliva zaposlenih, uštede od oko 0,15 odsto BDP, odnosno oko 45 miliona evra, a u 2015. godini dodatnih 0,25 odsto BDP.\nIZMENAMA ZAKONA O VRAĆANJU ODUZETE IMOVINE I OBEŠTEĆENJU, prema kojem će se akontacija obeštećenja po odredbama ovog zakona utvrđivati i isplaćivati počev od 1. januara 2015. godine.\nIzmenama zakona o restituciji, kako je popularno nazvan u domaćoj javnosti, propisano je da će Republika Srbija isplatiti bespovratno akontaciju obeštećenja u novcu bivšem vlasniku, na osnovu pravosnažnog rešenja u iznosu od 10 odsto od osnovice obeštećenja, s tim da taj iznos ne može preći 10.000 evra.\nDa nisu usvojene izmene i dopune Zakona o restituciji, iz republičkog budžeta u 2014. godini trebalo je izdvojiti oko 20 miliona evra.\nPočetak isplate akontacije u iznosu od 10 odsto utvrđenog iznosa obeštećenja vlasnicima nacionalizovane imovine kojima ta imovina nije mogla da se vrati u naturi odlaže se za godinu dana. To je predviđeno Predlogom Zakona o izmenama Zakona o vraćanju oduzete imovine i restituciji, koji je upravo u skupštinskoj proceduri.\nUmesto 1. januara 2014. godine ta će isplata početi 1. januara 2015. godine. Iznos te akontacije, rekli su Danasu u Agenciji za restituciju, opteretio bi budžet za 2014. godinu sa otprilike 20 miliona evra. Izmenama zakona preciziran je i način obračuna te akontacije.\nZakonom o vraćanju oduzete imovine i obeštećenju predviđeno je da se obeštećenje vrši u obveznicama sa 15-godišnjim prispećem i u novcu za isplatu akontacije. Zakonom je predviđeno da ukupan iznos opterećenja republičkom budžeta ne može iznositi više od dve milijarde evra plus pripadajuća kamata obračunata po stopi od dva odsto godišnje za period od 1. januara 2015. godine do isplate kompletnog obeštećenja.\nIZMENAMA I DOPUNAMA ZAKONA O POREZU NA DOBIT PRAVNIH LICA, koji počinje da se primenjuje od 1. januara 2014. godine i odnosi se na pravo korišćenja poreskih podsticaja kod novih investicija.\n- Pravo na poreski podsticaj kod ulaganja pravna lica ne mogu ostvariti za nabavku opreme koja je već korišćena na teritoriji Republike Srbije, niti na neka osnovna sredstva za rad.\n- Zakonodavac je propisao da u osnovna sredstva za rad, ne računa vazduhoplove i plovne objekte koji se ne koriste za obavljanje delatnosti; putničke automobile, osim automobila za taksi prevoz, rent-a-kar, obuku vozača i specijalnih putničkih automobila sa ugrađenim uređajima za bolesnike.\nU osnovna sredstva za rad, na koja se ne mogu ostvariti poreski podsticaji za pravna lica, ne ubrajaju se i nameštaj, osim nameštaja za opremanje hotela, motela, restorana, omladinskih, dečijih i radničkih odmarališta; tepihe; umetnička dela likovne i primenjene umetnosti i ukrasne predmete za uređenje prostora, mobilne telefone, klima uređaje, opremu za video nadzor; oglasna sredstva, kao i alat i inventar sa kalkulativnim otpisom.\nBudžetski rashod u 2012. godini, po osnovu odobravanja poreskih podsticaja iznosio 23,8 milijardi dinara, a prvi prihodi od ukidanja poreske olakšice mogu se očekivati u 2015. godini, jer izmene i dopune novog zakona neće imati efekta na prihod od poreza na dobit u 2014. godini.\nZakonodavac, odnosno vlada, očekuje da će u 2015. godini efekti primene izmene tog propisa iznositi oko 8,5 milijardi dinara u budžet.\nIzmene tog zakona donete su sa ciljem da se stvore uslovi za povećanje priliva i naplate javnih prihoda po osnovu poreza na dobit pravnih lica.\nIZMENAMA ZAKONA O PORESKOM POSTUPKU I PORESKOJ ADMINISTRACIJI predviđa se da se pojedinačne poreske prijave za poreze po odbitku podnose od 1. januara 2014. godine.\nSvi poreski obveznici će tako do 1. januara iduće godine umesto 11 poreskih prijava podnositi samo jednu, koja će se predavati elektronski, upotrebom kvalifikovanog elektronskog sertifikata.\nPodnošenje poreske prijave obavezno je isključivo elektronskim putem pre svake isplate zarade, naknade zarade i drugih prihoda za koje postoji obaveza plaćanja poreza po odbitku, a to će, kako se očekuje, značajno pojednostaviti postupak za poreske obveznike, ali i za Poresku upravu i smanjiti troškove poslovanja.\nUsvajanjem Zakona uvodi se novi obrazac pojedinačne poreske prijave za poreze po odbitku koji će sadržati pojedinačne i zbirne podatke o obračunatim porezima i doprinosima.\nIzmene poreskog postupka, kako se očekuje, imaće pozitivne efekte i na poslovanje banaka, koje imaju obavezu podnošenja poreske prijave za poreze po odbitku i plaćanja tog poreza pri isplati kamate na štedne uloge.


Vlada poziva na jedinstvo, opozicija tvrdi da Vučić neovlašćeno pregovara u SAD\nDelegacije Srbije i Kosova na sastanku sa savetikom za nacionalnu bezbednost Robertom O Brajenom\nUoči sastanka predsednika Srbije Aleksandra Vučića i premijera Kosova Avdulaha Hotija sa američkim predsednikom Donaldom Trampom u petak u Beloj kući, deo opozicije u Srbiji ocenjuje da Beograd predstavlja neovlašćena delegacija, dok vlada poziva na jedinstvo i podržava predsednika.\nPosle sastanka delegacija Srbije i Kosova sa specijalnim izaslanikom za pregovore Ričardom Grenelom i savetnikom za nacionalnu bezbednost Robertom O Brajenom, predsednik Vučić je rekao da mu je predočen nacrt sporazuma u kojem se pominjalo obostrano priznanje i da je on to odbacio, dok premijer Hoti nije odgovorio da li je postojao takav predlog, ali je naglasio da "štetni sporazumi za Kosovo nikad nisu došli iz Bele kuće".\nU saopštenju Bele kuće navodi se da će u petak na sastanku sa Trampom nešto biti potpisano, ali se ne navodi šta, niti drugi detalji.\nMinistar spoljnih poslova Srbije Ivica Dačić ocenio je za TV Prva da su strane "daleko od političkog rešenja" i da bi, da je neko želeo da pregovara o statusu, to bilo pomenuto u prvoj, a ne desetoj tački.\nOn je ocenio da su pozitivne stvari za Beograd, o ekonomiji, ostale u dokumentima, a da su one koje ne odgovaraju sklonjene.\n"Vučić neovlašćeno pregovara"\nPredsednik pokreta Dveri Boško Obradović ocenio je da Beograd u Vašingtonu predstavlja "neovlašćena delegacija".\n"Neovlašćena delegacija na čelu sa predsednikom SNS nema pravo da bilo šta pregovara o Kosovu jer to nije ustavna nadležnost predsednika Srbije već Vlade", naveo je Obradović u pisanoj izjavi i dodao je da je "tragikomično" kada ta delegacija za kršenje Ustava dobija podršku Vlade kojoj je istekao mandat pre tri meseca, prenosi Fonet.\nObradović ističe da Skupština nije zasedala pred pregovore u Vašingtonu i Briselu i da delegacija nastupa bez ikakve pregovaračke platforme. Kaže i da je "svaki sporazum, pa i ekonomski, sporazum između dve nezavisne države što je suprotno Ustavu i Rezoluciji 1244" i upozorava da je "opasno da se pod ekonomskim provuku i tačke o priznanju Kosova".\nMinistarka saobraćaja Zorana Mihajlović u saopštenju je ocenila da razgovori o temama kao što je Kosovo zahtevaju jedinstvo i podršku unutar Srbije, ali i rekla da Vučić ima legitimitet da pregovara u ime Srbije - jer je taj legitimitet dobio na izborima.\n"Pred Srbijom su veliki izazovi i veoma je važno što predsednik Srbije Aleksandar Vučić ima punu podršku Vlade Srbije, iskazanu i kroz usvojenu Deklaraciju o podršci aktivnostima predsednika Republike u razgovorima sa Prištinom, ali i nesporan legitimitet koji proizilazi iz podrške građana na izborima", saopšteno je iz kabineta.\nVlada Srbije usvojila je na sednici u četvrtak Deklaraciju o podršci aktivnostima predsednika Republike koje se odnose na razgovore sa predstavnicima privremenih instutucija samouprave u Prištini.\nTekst Deklaracije kojom vlada daje podršku predsedniku pred sastanke u Vašingtonu\nMinistar za inovacije i tehnološki razvoj Nenad Popović u saopštenju je ocenio da će predsednik Vučić "zaštititi interese Srbije u skladu sa Ustavom" i da "Srbi nikada nisu prihvatili ultimatume".\nPopović je ocenio da su ekonomska saradnja i rast zaposlenosti najvažniji preduslov za očuvanje mira i stabilnosti na Kosovu i istakao da su razgovori u Vašingtonu dobra prilika da Srbija potvrdi svoje vlasništvo nad imovinom na Kosovu.\nBiber: Nije tačno da se traži priznanje Kosova\nProfesor Univerziteta u Gracu i ekspert za Balkan Florijan Biber ocenio je za N1 da se razgovori u Beloj kući više koriste za domaću politiku, odnosno da američki predsednik Donald Tramp želi da "proda uspeh na međunarodnom planu, nezavisno od rezultata".\nOn je rekao da je tajnost sporazuma koji se potpisuje diplomatska praksa koja je važila i kod Briselskog sporauzma, te da se dokument objavljuje tek onda kada se obe strane usaglase oko sadržaja.\nBiber smatra da SAD nemaju cilj da nametnu neki dogovor i kaže da tačka 10. nije toliko sporna koliko ju je srpska delegacija takvom predstavila.\n"Čak i sporna tačka 10, ako se to pročita vezuje se samo za priznanje manjina, a ne priznanje obe strane međuobno, čini mi se da je to izmišljeno sa srpske strane", rekao je Biber.\nŠta je "tačka 10"?\nPrema onome što je objavljeno u nekim medijima, a što nije potvrđeno kao autentičan deo dokumenta, tačka 10 podrazumeva da se "dve strane obavežu na međusobno priznanje i zaštitu nacionalnih manjina, restituciju imovine, rešavanje statusa pojedinaca bez državljanstva i da se saglase da otvore kancelarije zadužene za zaštitu manjina o čemu će se izveštavati na godišnjem nivou".\nSpecijalni izaslanik Ričard Grenel demantovao je da to znači međusobno priznanje Srbije i Kosova.\nNeki mediji i članovi delegacije Srbije rekli su da se tačkom 10 traži međusobno priznanje, te da je traženo da se ta tačka izbaci.


POSETITE štand Auto centra “Silver House” na smotri SRPSKE tradicije u Mrčajevcima - PressLider.rs\nPOSETITE štand Auto centra “Silver House” na smotri SRPSKE tradicije u Mrčajevcima\n5. septembra 2017. Duško Radišič\t0 Comments Kupusijada, Mrčajevci, R.T.I, Silver House, štand\nČačak – Vreme je da obnovite Vašu poljoprivrednu mašineriju? Na pravom ste mestu! Na ovogodišnjoj manifestaciji “Kupusijada” u Mrčajevcima Auto centar “Silver House” u saradnji sa renomiranom firmom R.T.I iz Novog Sada imaće štand širokog i bogatog asortimana.\nNa izložbenom štandu posetioci će imati priliku da upoznaju svetski poznate brendove iz oblasti poljoprivrede I komunalnih delatnosti kao što su Steyr traktori, Pottinger i Zanon priključne mašine, kao Pakelo i Motoil ulja.\nInače, Auto centar “Silver House” prvi je distributer PAKELO ulja u Srbiji koje je odobreno za upotrebu od svih najvećih i priznatih proizvođača u automobilskoj industriji.\n“Očekujemo da će ovogodišnja tradicionalna manifestacija u Mrčajevcima okupiti veliki broj posetilaca, pa pozivamo i naše klijente, kupce, poslovne partnere i sve zainteresovane da dođu i vide šta imamo u ponudi. Ovo je jedinstvena prilika da na jednom mestu pogledaju sve mašine iz naše ponude, kao i da od stručnog osoblja dobiju pouzdane informacije o asortimanu koji nudimo“, rekli su za PressLider iz Auto centra “Silver House” dodajući da se zahvaljuju Turističkoj organizaciji Čačka i Gradu Čačku na ukazanom poverenju.\n← Slike i crteži Nebojše Bežanića u Umetničkoj galeriji „Nadežda Petrović“\nPotrošači bez struje zbog radova na trafo stanici →


Zvanično otvoren Institut za moderno obrazovanje | LINK group\nTokom konferencije posetioci su mogli da čuju izlaganja eminentnih stručnjaka iz oblasti obrazovanja i upoznaju se sa programima koji nastavu čine interesantnijom i lakšom. Uz to, svi prisutni, koji su i pored velikog interesovanja uspeli da obezbede svoje mesto, imali su priliku da saznaju kako se najbolje zaštititi od zloupotrebe digitalne komunikacije.\nRazvoj obrazovanja nužan uslov za napredak društva\nZadatak ove konferencije bio je da se dobije odgovor na važno pitanje – zašto je razvoj obrazovanja zapravo nužan uslov za napredak kompletnog društva i na koji način se tehnologija izborila za značajno mesto u vaspitno-obrazovnom procesu.\nPored ideje o reformi obrazovanja, na konferenciji su se iznedrile i konkretne metode za sprovođenje ove reforme u delo. Kroz diskusiju su se iskristalisali novi pristupi u nastavi, kao i potreba za saradnjom između različitih disciplina, a sve s ciljem unapređenja obrazovnog procesa.\nModerna tehnologija već pronašla primenu u nastavi i učenju\nUticaj modernih tehnologija na obrazovanje u praksi se najbolje vidi kroz njihovu primenu u nastavi i učenju. Kao odličan primer, predstavljen je program GeoGebra, koji se već primenjuje u praksi na časovima matematike i daje odlične rezultate.\nIzlagači i učesnici bili su saglasni da je Institut mesto gde će se rađati nove ideje i novi programi obrazovanja budućnosti, koji neće biti udaljeni od nastavne prakse. Zaključili su da će projekti koje će IMO inicirati biti značajni za obrazovni proces u celini.


SVET KOMPJUTERA - NA LICU MESTA - Linux Install Day, Novi Sad\nSutra i u vašem gradu\nLinux Install Day, Novi Sad, 18. novembar\nU prostorijama Udruženja Linux korisnika Novog Sada (LUGoNS) po drugi put je održan Dan instalacije Linuxa (Linux Install Day). Akcija je imala za cilj da pomogne svim zainteresovanim posetiocima da instaliraju ili podese operativni sistem na svojim računarima. Pozivu se odazvalo dvadesetak posetilaca, mahom studenata Fakulteta tehničkih nauka.\nU uvodnom predavanju je bilo reči o istorijatu GNU/Linux-a, pojmu distribucije i akcijama LUGoNS-a. Prisutni su obišli radne prostorije koje se u krugu članova LUGoNS-a nazivaju „Linux laboratorije”, predstavljeni su im dosadašnji projekti, kao i budući planovi udruženja.\nPotom je započeto instaliranje Linux distribucija na računare posetilaca koji su imali priliku da sami biraju neku od ponuđenih distribucija (Ubuntu, Kubuntu, Knoppix, Slackware), a većina se opredelila za popularni Ubuntu. Iako je zainteresovanima Linux mahom instaliran za potrebe studija, nekoliko njih je odlučilo da ovaj OS koriste kao primaran ili jedini.\nSvi posetioci su po završetku akcije dobili instalacioni CD ili DVD distribucije po sopstvenom izboru. Takođe je skrenuta pažnja na to da se sve informacije u vezi sa korišćenjem Linuxa i budućih projekata mogu naći na Web sajtu udruženja, http://ns-linux.org, a sa članovima LUGoNS-a se može kontaktirati i putem foruma.\nU razgovoru sa sekretarom LUGoNS-a Goranom Mekićem saznali smo da će se akcije ovog tipa ubuduće dešavati na svaka tri meseca, a po potrebi i češće. Gospodin Mekić je naglasio da se manifestacije ovog tipa dešavaju svuda u svetu, a u Srbiji za sada samo u Novom Sadu. Postoji velika želja da se ova akcija proširi i na ostale gradove u Vojvodini, a potom i širom Srbije, kako bi se proširila svest o postojanju operativnog sistema Linux i ideji slobodnog softvera.


Prikazivanje članaka po tagu OLIVER DULIĆ\nZa energetsku efikasnost zgrada potrebne milijarde evra\nProcenjeno je da je za poboljšanje energetske efikasnosti objekata u Srbiji, odnosno za zamenu prozora i poboljšanje izolacije svih zgrada, potrebno oko tri milijarde evra, izjavio je danas ministar životne sredine, rudarstva i prostornog planiranja Oliver Dulić.\nDulić je na simpozijumu "Životna sredina i energetika - Šta čeka Srbiju" kazao da bi nakon takvog ulaganja procenjena ukupna godišnja ušteda energije za grejanje bila veća od 10 teravata sati.\nPrema njegovim rečima, ukoliko bi se uradila zamena starih prozora na svim zgradama, procena je da bi se godišnje za plaćanje energije za grejanje uštedelo više od 122 milona evra.\n- U Srbiji se polovina zgrada greje na čvrsta goriva, odnosno i dalje dominiraju ruralni načini zagrevanja kuća - kazao je on i dodao da se u Srbiji 24 odsto energije potroši za grejanje u domaćinstvima.\nOn je istakao da je "energetska neefikasnost zgrada u Srbiji velika", odnosno da se godišnje potroši 200 kilovat sati po metru kvadratnom, dok je potrošnja u Evropi 137 kilovat sati po metru kvadratnom.\nDulić je podsetio da će tokom marta početi sprovođenje programa energetske efikasnosti u zgradarstvu za šta je iz Fonda za zaštitu životne sredine izvojeno 1,3 milijarde dinara.\n- Milijarda dinara bespovratnih sredstava je namenjena adaptaciji objekata od javnog značaja i to za termoizolaciju, stolariju, zamenu kotlovskih postrojenja, nabavku peći i kotlova za biomasu, ugradnju toplotnih pumpi - rekao je on.\nDulić je kazao da je ostatak novca od 300 miliona dinara namenjen za subvencionisane kredite za unapredjenje energetske efikasnosti stambenih objekata.


- Svakako želimo da pobedom završimo regionalno takmičenje. Košarkaši Karpoš su jedno od najprijatnijih iznenađenja lige. Sa klupe ih sjajno predvodi Dragan Nikolić i pored obezbeđenog opstanka, imali su i nekoliko velikih pobeda. Sa druge strane, nama je evidentno prijao kraj takmičenja u Ligi šampiona, jer smo posle toga zaigrali mnogo bolje i počeli da pobeđujemo i na strani, gde smo vezali tri pobede - rekao je Milojević.\n- Uz agresivnu odbranu i dobru energiju na terenu, verujem da možemo da dođemo do pobede koja bi mogla da znači i plasman u gornji deo tabele, što nam je do pre nekoliko kola izgledalo nedostižno - dodao je on.\nTrener Mega Leksa na ovom meču neće moći da računa na povređene Vlatka Čančara i Ognjena Čarapića.\nNajiskusniji igrač Mega Leksa Predrag Samardžiski se polako vraća u formu posle operacije kolena.\n- U petak igramo poslednju utakmicu u regularnom delu ABA lige i želimo da je završimo pobedom. Karpoš Sokoli su najprijatnije iznenađenje ove sezone. Dovođenjem trenera Nikolića došao je do izražaja kvalitet igrača. Očekujem tešku utakmicu, ali verujem da uz borbu tokom svih 40 minuta meča, kao i uz podršku publike u Sremskoj Mitrovici, možemo da dođemo do pobede i da okončamo sezonu u regionalnom takmičenju na pravi način - rekao je Samardžiski.\nMakedonska ekipa je u prvom susretu ovih timova pobedila u Skoplju 75:72. Mega i Karpoš trenutno dele sedmo mesto, sa učinkom od 10 pobeda i 15 poraza.\nUtakmica se igra u petak od 20.00 u Sremskoj Mitrovici. Karte se prodaju po ceni od 200 dinara za tribine i 500 dinara za VIP mesta.


Izborna noć u njemačkoj ambasadi\nS lijeva (zastupnik u Parlamentu Federacije, Dennis Gratz, član u Parlamentu BiH ,Senad Šepić , njemačka ambasadorica, načelnik Zlatko Hujić)\nPovodom parlamentarnih izbora u Njemačkoj, dana 24.9.2017. godine, njemačka ambasadorica, Christine Constanze Hohmann u Sarajevu je organizovala prijem za goste iz političkog, privrednog i kulturnog života BiH, na kojem je, po službenom pozivu prisustvovao i načelnik Opštine Bosanski Petrovac, Zlatko Hujić.\nNa svečanosti su gosti Ambasade mogli pratiti kako se odvijaju izbori u Njemačkoj i saznati više o izbornom procesu.\nAmbasadorica Njemačke poručila je da će Njemačka nastaviti da podržava Bosnu i Hercegovinu na njenom evropskom putu.\nPodsjećamo da je ambasadorica Christine Hohmann bila u posjeti našoj Opštini u maju ove godine, kada je izrazila spremnost podrške Njemačke u razvoju naše lokalne zajednice, kao Opštine koja pruža velike mogućnosti za saradnju.\nNjemačka izborna komisija potvrdila je da je Savez partija CDU/CSU Angele Merkel pobjednik parlamentarnih izbora sa osvojenih 33 procenata glasova, te je ovim rezultatom Merkelovoj otvoren put za četvrti mandat.


Brđanin: Nema riječi kojima se može nadoknaditi gubitak najmilijih, upućujem iskreno izvinjenje ispred UP - PORTAL REVIJE FOKUS\nBrđanin je, kako je saopšteno na Twitter profilu Uprave policije, rekao da “ovo rukovodstvo Uprave policije pravi otklon od onoga što se ispred i u ovoj zgradi dešavalo prije 30 godina i prema strašnim posljedicama takvog činjenja po žrtve kojima danas odajem pijetet”\n”Svjestan sam da nema riječi kojima se može nadoknaditi gubitak najmilijih. Ipak, koristim ovu priliku da uputim iskreno izvinjenje ispred Uprave policije”, kazao je direktor Uprave policije Zoran Brđanin na memorijalnom skupu u Herceg Novom, povodom 30 godina od kada su crnogorske vlasti deportavale muslimanske izbjeglice iz BiH.\nBrđanin je, kako je saopšteno na Twitter profilu Uprave policije, rekao da “ovo rukovodstvo Uprave policije pravi otklon od onoga što se ispred i u ovoj zgradi dešavalo prije 30 godina i prema strašnim posljedicama takvog činjenja po žrtve kojima danas odajem pijetet”.\n“Zalažem se za jačanje kredibiliteta i integriteta UP, što nije lako u crnogorskom kontekstu. Cijenim da i ovim pravimo iskorak u tome da nam vjerujete da branimo i da ćemo braniti sigurnost građana i pravni poredak države Crne Gore na zakonit način”, kazao je Brđanin.\nTags: deportacijaizbjegliceizvinjenjeUprava policijeZoran Brđanin\nPrethodna priča Nema pravde za žrtve masakra na Tuzlanskoj kapiji: General mrtve mladosti\nSledeća priča Đukanović: Štetočinsko djelovanje prethodne vlade je formalno okončano u parlamentu, a suštinski na Cetinju\nKrivična prijava protiv sveštenika Jovana Plamenca


Kalamarova, koja predvodi istražni tim UN u Turskoj, nakratko je obišla deo Istanbula u kojem se nalazi Konzulat Saudijske Arabije, ali nije ušla u objekat.\nOna je u obraćanju ispred zgrade rekla da je zatražila pristup od saudijskih vlasti i sastanak sa saudijskim vlastima u Turskoj i kraljevini.\n- Pošteno govoreći, zahtev je njima stigao prilično kasno, pa je potrebno da im damo još malo vremena da ga obrade - rekla je Kalamarova.\nSaudijski novinar ubijen je u zgradi Konzulata Saudijske Arabije u Istanbulu 2. oktobra, kada je došao da preuzme dokumente za venčanje. On je bio kolumnista "Vašington posta", poznat kao kritičar saudijske vladajuće porodice.\nAmerički obaveštajni zvaničnici veruju da je saudijski prestolonaslednik princ Mohamed bin Salman naredio akciju ubistva Kašogija. Prema navodima američkih službi, Kašogijevo telo je raskomadano i sklonjeno na lokaciju koja nije poznata javnosti.\nZvanični Rijad demantovao je da je princ umešan. +\nSnouden: Kašogi bi bio živ da NSO nije prodala tehnologiju\nBahati princ naredio da se ubije novinar Kašogi, a sada se sumnja da je LIČNO LIKVIDIRAO DŽELATA\nPOŽAR U BANJALUCI Gori potkrovlje kuće, nema povređenih


MILO PREVARIO AMERIKANCE Zbog OVOGA je izmislio puč u Crnoj Gori i za to optužio Srbiju i Rusiju! | Novi Centar\nNaslovna Aktuelno MILO PREVARIO AMERIKANCE Zbog OVOGA je izmislio puč u Crnoj Gori i...\nMILO PREVARIO AMERIKANCE Zbog OVOGA je izmislio puč u Crnoj Gori i za to optužio Srbiju i Rusiju!\nSamo dan nakon što je organizovao lažni puč, za koji je optužio Srbiju i Rusiju, Đukanović je potpisao sporazum sa Putinovim čovekom od poverenja\nPrvo istražno bušenje nafte u crnogorskom podmorju počinje danas u organizaciji rusko-italijanske kompanije “Eni-Novatek”.\nOvde ništa ne bi bilo neobično da ugovor sa ovom kompanijom nije potpisan još 2016. godine, i to kako Objektiv saznaje, bukvalno samo jedan dan nakon što je “raskrinkan” puč u Crnoj Gori. Da bi Podgorica ušla u NATO, morala je da eliminiše ruski uticaj, koji je do tada bio zaista veliki. To je tražio Vašington, da Crna Gora pokaže da je raščistila s Rusijom i da eliminiše ruski kapital iz svoje zemlje.\nDa bi se to sprovelo u delo i da bi Amerikanci poverovali Milu, morao je da uradi nešto drastično, da inscenira neki važan događaj. Izvor Objektiva kaže da je najbolji scenario puč jer bi za njega lako mogao da optuži Srbiju, iza koje stoji Rusija. Događaj koji bi u domaćoj, ali i svetskoj javnosti ostavio utisak da je Podgorica zaista raskrstila s Rusijom, ali to je bio privid, jer u istoj nedelji kada je “raskrinkan” državni udar i kada su uhapšeni ljudi iz Srbije, posao za istraživanje nafte u teritorijalnim vodama Crne Gore dobija italijansko-ruski konzorcijum “Eni-Novatek”.\nVlasnici ove kompanije su Genadij Timčenko, Putinov bliski saradnik, koji se nalazi pod embargom u SAD i protiv koga se vodi istraga, a koji je ujedno i počasni konzul Srbije u Sankt Peterburgu, a drugi je najbogatiji Rus Leonid Miheljson, biznismen, generalni direktor, predsednik i glavni akcionar kompanije čije se bogatstvo, prema pisanju Forbsa, procenjuje na 21 milijardu evra.\nPlatforma za bušenje “Topaz driler” stigla je sredinom marta u Crnu Goru, a operacija u moru nedaleko od Ulcinja trebalo bi da traje 180 dana. Iz crnogorskog Ministarstva kapitalnih investicija saopšteno je da će prva naftna bušotina biti na dubini od 6.525 metara, a druga plinska na manjoj dubini.\nCrna Gora je dosad zaključila dva ugovora o koncesiji za istraživanje i proizvodnju nafte i plina, prvi s konzorcijem “Eni-Novatek” 2016, a drugi s grčkom kompanijom “Energean” godinu kasnije.\nTa je kompanija, kako je saopšteno, u fazi traženja partnera za projekat. Nevladina udruženja koja se bave zaštitom životne sredine smatraju da ovo istraživanje može ugroziti ekologiju zemlje, a njihovo stajalište podržavaju stanovnici Ulcinja, turističkog grada s više od 15 kilometara peščanih plaža.\nPrethodni članakULTIMATUM EVROPE SRBIJI Kosovo nije jedino što nam traže, ovo je novi uslov!\nSledeći članakHRVATSKA DO BEOGRADA! Kandidat za gradonačelnika Zagreba pripojio Zemun, Sremsku Mitrovicu, Šid i Frušku goru!


Za učešće u stranim konfliktima višegodišnje zatvorske kazne\nFotografija iz Sirije, ilustracija\nNa osnovu usvojenog Nacrta uakona u Vladi Kosova o zabrani udruživanja državljana Kosova u stranim oružanim sukobima van teritorije zemlje, bilo koji građanin Kosova koji organizuje, regrutira, vodi ili obučava osobe ili grupe sa ciljem udruživanja ili učestovanje u stranoj vojsci ili policiji, te stranim paravojnim formacijama ili parapolicijskim, u organizovnim grupama i pojedinačno, u svakom obliku oružanim sukobima van teritorije Republike Kosova, može se kazniti od 5 do 15 godina zatvora, kaže za RSE Naim Shala, direktor Odjela za zakonodavstvo u Ministarstvu unutrašnjih poslova Kosova, koje je iniciralo izradu zakona.\n„Petnaest godina zatvora je najteža predvidjena kazna“, kazao je Shala.\nUkoliko se usvoji, Kosovo će biti jedna od retkih država regiona i šire sa ovakvim zakonom.\nIz Ministarstva spoljnih poslova ranije su za RSE izjavili da u ratu u Siriji učestvuje 20 do 30 Kosovara.\nMinistar unutrašnjih poslova, Bajram Rexhepi, izjavio je na zasedanju Vlade da je u poslednje vreme uočen porast kod pojedinaca koji, uz porast kriznih žarišta u svetu a u cilju realizacije svojih interesa, organizovano ili nezavisno učestvuju u raznim konfliktima van zemlje za određenu sumu novca ili zbog ostalih privilegija.\n“Ti isti se posle određenog vremena vrate u zemlju i postanu nosioci propagadnih aktivnosti i kod ostalih promovišu učešće u sličnim aktivnostima“, rekao je Rexhepi.\nNaim Shala dalje navodi da, na osnovu Nacrta zakona, svako ko na bilo koji način direktno ili indirektno pruža, traži, prikuplja ili prikriva fondove ili materijalna sredstva namerno, svesno ili opravdanom osnovom da se veruje da će biti u potpunosti ili delimično korišćene za izvršavanje pomenutih krivičnih dela, može se kazniti zatvorom od 3-15 godina, a svako ko učestvuje u stranim konfliktima od 3-10 godina.\nU zakonu je takođe obuhvaćen i paragraf o onima koji na javno, putem članaka, audio-vizuelnih snimaka, uključujući i neograničavajući društvene mreže ili bilo koje druge oblike komunikacija poziva ili podstiče druge na izvršenje pomenutih krivičnih dela, može se kazniti zatvorom od 6 meseci do 5 godina.\nIsto važi za one koji ne prijavljuju pripremanja ovakvih krivičnih dela ili počinjeno krivično delo, i za one koji skrivaju počinioca. Ali oni počinioci krivičnog dela koji, otkrivanjem pred organima krivičnog gonjenja grupe, sprečava izvršenje krivičnog dela ili otkriva grupu pred nadležnim organima za krivično gonjenje pre izvršenja krivičnog dela, kazniće se zatvorom od tri godine ili može da bude oslobođen.\nShala navodi da neće biti retroaktivnosti u primeni ovog zakona, već će se primeniti onda kada on stupi na snagu.\n„Oni koji su ranije počinili krivično delo neće se sankcionisati. Zakon će važiti onda kada stupi na snagu. Međutim, za primenu ovog zakona odredili smo i rok od 45 dana nakon njegovog potpisivanja i objavljivanja u službenom listu“, kazao je Shala.\nOn je međutim takođe dodao da se odrede ovog zakona ne primenjuju na državljane Republike Kosova koji su dobili državljanstvo druge države, i koji su deo vojske ili vojnih formacija te države, ili služe u vojnim formacijama pod kontrolom međunarodno priznatih vlasti i osnova u skladu sa zakonom.\n„Ovaj zakon je došao u pravo vreme, neophodan je za državu Kosova i posebno doprinosi sprečavanju učešća građana Kosova u bilo kojem drugom konfliktu koji se može desiti“, kazao je Shala.\nNacrt Zakona u Vladi Kosova o zabrani udruživanja državljana Kosova u stranim oružanim sukobima van teritorije zemlje proslediće se dalje Skupštini Kosova, dok zvaničnici ove institucije pozdravljaju pokretanje ove inicijative.\nPredsednik parlamentarne Komisije za unutrašnje poslove i bezbednost Ahmet Isufi navodi za RSE da učešće Kosovara u stranim konfliktima ne doprinosi miru i šteti sliku Kosova. On je izrazio ubeđenje da će se ovaj nacrt zakona usvojiti u Skupštini:\n“Zakon je neophopdan za našu zemlju, jer se radi o regrutovanju koji može biti u organizaciji različitih društava koji zbog zarade rizikuju život građana Kosova. Verujem da je poslanicima jasna neophodnost ovog zakona”, kazao je Isufi.\nA stručnjak pitanja bezbednosti Florian Qehaja navodi da je ovaj zakon prvi korak ali koji zahteva i ostalu podršku.\n”Ovo međutim ne garantuje da će se pojeidnci povući ili odustati od svojih ciljeva koji mogu biti u verske svrhe ili kojisu su jednostavno plaćenici. Kosovska obaveštajna agencija treba lokalizovati i osigurati da ta lica ne postanu potencijal destabilizacije nacionalne sigurnosti”, kazao je Qehaja.


Kontrola kapitala u Grčkoj | Ekonomist\nKontrola kapitala u Grčkoj\nČetvrtina firmi želi da se izmjesti iz Grčke. Kontrole kapitala koje su uvele vlasti u Grčkoj teško su pogodile preduzeća u toj zemlji.\nKontrole kapitala koje su uvele vlasti u Grčkoj teško su pogodile preduzeća u toj zemlji, od kojih gotovo četvrtina želi da preseli svoja sjedišta u inostranstvo, pokazala je anketa neprofitne organizacije za podršku preduzetnicima Endeavor Greece.\nEndeavor Greece je sredinom jula anketirao 300 preduzeća, od kojih je 58 posto navelo da je ograničenje prekograničnih transakcija značajno uticalo na njihovo poslovanje, prenosi agencija France Presse.\n“Mnoge kompanije ne mogu da uvoze sirovine ili nemaju pristup uslugama i infrastrukturi u inostranstvu”, navodi organizacija, dodavši da 23 posto anektiranih firmi planira da preseli sjedište u inostranstvo radi veće sigurnosti, stabilnosti i slobodnog toka novca, prenosi Tanjug.\nViše od dvije trećine kompanija, odnosno 69 posto, zabilježilo je značajan pad prihoda, a 11 posto moralo je da smanji ili obustaviti proizvodnju zbog nestašice sirovina.\nGrčka je uvela kontrole kapitala 29. juna, zatvorila banke i berzu i ograničila podizanje novca sa bankomata u nastojanju da spriječi odliv sredstava iz banaka i kolaps finansijskog sektora.\nBanke u Grčkoj su u ponedjeljak otvorene, ali su kontrole kapitala i dalje na snazi.\nGotovo polovina kompanija, 45 posto, navela je da zbog kontrola kapitala kasne s plaćanjem dobavljačima.\nOznake banke bankomati finansijski sektor Grčka kontrola kapitala nestašica sirovina preduzeća prihodi sirovine transakcije